culturelovers: Τι ήταν τα αρχαία ελληνικά Νυμφαία;\nΤι ήταν τα αρχαία ελληνικά Νυμφαία;\nΚατάσπαρτη από τόπους ιερούς, που ήταν αφιερωμένοι στις νύμφες, ήταν όλη η αρχαία Ελλάδα. Αυτές οι ιερές τοποθεσίες είχαν την ονομασία Νυμφαίο (Νυμφαίον) και συνήθως ήταν φυσικά σπήλαια ή αψιδωτά οικοδομήματα που στέγαζαν κρήνες (βρύσες) των αρχαίων πόλεων.\nΝυμφαία Ρόδου, με την είσοδο λαξευμένη στον φυσικό βράχο\nΟι αρχαίοι Έλληνες αφιέρωναν τόπους στις νύμφες των πηγών (κυρίως στις Ναϊάδες, νύφες των γλυκών νερών οι οποίες σύχναζαν σε κρήνες, πηγές και ποτάμια) και η καθιέρωση αυτή ανάγεται από τους μυθικούς χρόνους όπως αναφέρει ο Όμηρος, ο Στράβων και ο Πλούταρχος. Τέτοιοι ιεροί τόποι ήταν σπήλαια, μέσα στα οποία ανέβλυζαν πηγές (οι τελευταίες θεωρούνταν λουτρώνες και χώροι ενδιαίτησης των Νυμφών).\nΧαρακτηριστικοί τέτοιοι τόποι είναι αυτοί που αναφέρει ο Όμηρος: το Νυμφαίο της Ιθάκης, στο οποίο κατέφυγε ο Οδυσσέας και προσευχήθηκε με την επιστροφή του στο πάτριο έδαφος, ή το Νυμφαίο σπήλαιο της Καλυψούς.\nΝυμφαίο αψιδωτού οικοδομήματος που στέγαζε κρήνη στην Ιεράπολη της Φρυγίας\nΆλλα σπουδαία σπηλαιώδη Νυμφαία ήταν τα εξής:\nΝυμφαίο του Παρνασσού (το αναφέρουν οι Στράβων και Παυσανίας)\nΝυμφαίο του Σιπύλου ή σπήλαιο του Σιπύλου (Ιλιάδα)\nΝυμφαίο του Κιθαιρώνα, αφιερωμένο στις Σφραγιτίδες Νύμφες, που βρίσκεται κοντά στη Φυλή. Το αναφέρουν οι Παυσανίας, Πλούταρχος και Αριστοτέλης\nΝυμφαίο του Ελικώνα, αφιερωμένο στις Λιβαθρίδες Νύμφες, το οποίο αναφέρει ο Στράβων\nΝυμφαίο της Βάρης, όπου βρέθηκαν πολλά αναθηματικά αντικείμενα, μεταξύ των οποίων η απεικόνιση του Πάνα να παίζει με σύριγγα, ενώ τέσσερις Νύμφες γύρω από βωμό δέχονται την ευσεβή προσφορά του Αρχάνδρου\nΝυμφαίον της Πεντέλης, που βρίσκεται λίγο ψηλότερα από τη σπηλιά του Νταβέλη. Πρόκειται για σπήλαιο πλούσιο σε σταλαγμίτες και σταλακτίτες, με πλακοστρωμένο πάτωμα από πήλινες πλάκες. Και σ' αυτό ανακαλύφθηκαν πολλά αναθηματικά μαρμάρινα ανάγλυφα του 4ου αιώνα π.Χ.\nΝυμφαίο των Δελφών: πρόκειται για τη σπηλαιώδη Κασταλία πηγή όπου υφίστανται τρεις λαξευμένες κόγχες, στις οποίες φέρονταν ισάριθμα αγάλματα Νυμφών\nΝυμφαία Ρόδου, τα οποία βρίσκονται στη βορειοδυτική πλευρά της ακρόπολης της αρχαίας πόλης της Ρόδου.\nΚρήνη Πριήνης στην αρχαία Κόρινθο\nΑξίζει να σημειωθεί ότι πολλές φορές γύρω από τα σπηλαιώδη Νυμφαία κτίζονταν ιδιαίτεροι μικροί ναοί αφιερωμένοι στις Νύμφες. Τέτοιοι υπήρχαν πολλοί στην αρχαία Ήλιδα, στη δυτική Πελοπόννησο, κατά μαρτυρία του Στράβωνα.\nΝυμφαίο Βάρης, η κύρια είσοδος του σπηλαίου με το ανάγλυφο του γλύπτη Αρχέδημου, από τη νήσο Θήρα (Σαντορίνη), κοντά στα σκαλοπάτια\nΝυμφαία είναι επίσης τα αψιδωτά οικοδομήματα που στέγαζαν τις αστικές κρήνες (βρύσες), οι οποίες ήταν συνήθως αφιερωμένες στις Νύμφες. Τέτοια τεχνητά νυμφαία ήταν η κρήνη του Θεαγένη στα Μέγαρα, οι κρήνες της Πριήνης και της Γλαυκής στη Κόρινθο, καθώς και η πηγή της Καλλιρόης στην Αθήνα.\nΗ κρήνη της Κασταλίας ζωγραφισμένη από τον Έντουαρντ Ντόντουελ, 1821.\nΣτην ελληνιστική περίοδο, τα οικοδομήματα αυτά άρχισαν να γίνονται επιβλητικότερα και πολυτελέστερα με κίονες, δεξαμενές, στοές κ.λ.π. Ένα τέτοιο σπουδαίο οικοδόμημα ήταν το Νυμφαίο της Μίεζας στη Μακεδονία, στο οποίο ο Αριστοτέλης δίδαξε τον Μέγα Αλέξανδρο (το νυμφαίο αυτό φέρει σήμερα το όνομα Παλαιοσωτήρος στη "Βερριότικη βρύση", κοντά στη Νάουσα).\nΤο Νυμφαίο της Μίεζας ουσιαστικά ήταν σπήλαιο με σταλακτίτες, στην είσοδό του οποίου υπήρχαν λίθινα θρανία όπου δίδασκε ο Αριστοτέλης. Τέτοιο κατασκευάστηκε και στη Κόρινθο με μεγάλη στοά.\nΗ Κασταλία πηγή σε χαρακτικό του Ουίλιαμ Μίλερ, 1829\nΕξάλλου, στην αρχαία Ολυμπία, το φερόμενο ως μνημείο εξέδρας του Ηρώδη του Αττικού ήταν Νυμφαίο, που έφερε μεγάλη αψίδα (ως αρχιτεκτονικό σχήμα εισόδου σπηλαίου) με ημιθόλιο στέγη και με μαρμάρινη επένδυση των τοίχων.\nΣε τέτοιο ακριβώς αρχιτεκτονικό σχέδιο, με ημιθόλιο στέγη, ήταν και το Νυμφαίο της Εφέσου, το οποίοι κατασκεύασαν Ρωμαίοι τεχνικοί και αρχιτέκτονες.\nΜε την παράλληλη ανάπτυξη των ψηφιδωτών, τα νυμφαία, κυρίως της ελληνιστικής περιόδου, άρχισαν να κοσμούνται με πλούσιες ψηφιδωτές παραστάσεις, όπως στην Αντιόχεια και το αρχαίο Βυζάντιο (μετέπειτα Κωνσταντινούπολη). Έτσι σταδιακά η επιβλητικότητα και ο πλούσιος διάκοσμος άλλαξε και τη χρήση των νυμφαίων, μεταβάλλοντας τα σε τόπους τέλεσης γάμων.\nΠλούταρχος, Βίοι Παράλληλοι "Αλέξανδρος"\nΝεώτερον Εγκυκλοπαιδικόν Λεξικόν Ηλίου, τόμος 14ος, σελ. 676-678\nΕγκυκλοπαίδεια Δομή, τόμος 21, σελ. 399\nΑναρτήθηκε από culturelovers.gr στις 8:14 π.μ.\nΕτικέτες Ανδρεά Αναγνωστόπουλου, Νυμφαία, Νυμφαίο της Ιθάκης, Φιλομαθείς, φυσικά σπήλαια, Culturelovers.gr


Σταμάτησε στα 28 του ο Τι Τζέι Φορντ - Onsports.gr\nΓιάννης Ασκούνης\t13 Μαρτίου 2012, 02:00\nΣταμάτησε στα 28 του ο Τι Τζέι Φορντ\nΟ πρόσφατος τραυματισμός του Τι Τζέι Φορντ θα είναι ο τελευταίος της καριέρας του, αφού ο 28χρονος πλέι-μέικερ ανακοίνωσε την αποχώρησή του από την ενεργό δράση.\nΆθελά του, ο Μπαρόν Ντέιβις των Νιου Γιορκ Νικς προκάλεσε την πρόωρη αποχώρηση του Φορντ από τα παρκέ, όταν τον χτύπησε με τον αγκώνα του στον αγώνα των Νεοϋορκέζων με τους Σαν Αντόνιο Σπερς. Άλλωστε η όγδοη επιλογή του ντραφτ του 2008 υπέφερε από αρκετούς τραυματισμούς τα τελευταία χρόνια, ενώ φέτος πρόλαβε να αγωνιστεί σε 14 μόλις παιχνίδια.\n«Θεωρώ ότι ξεπέρασα τις προσδοκίες πολλών. Αν και μικρόσωμος έφτασα στο ΝΒΑ και άντεξα όσο μπορούσα. Νομίζω ότι πέτυχα πολλά, αν και δεν είχα την καριέρα που περίμενα» δήλωσε σχετικά ο Φορντ.\nΟι ιατροί των «σπιρουνιών», αφού εξέτασαν τον νέο τραυματισμό του, του πρότειναν να σταματήσει το μπάσκετ, κάτι που δέχθηκε ο αθλητής. Όπως ξεκαθάρισε ο ίδιος ο Φορντ, προτίμησε να φύγει με το κεφάλι ψηλά, τώρα που μπορεί, καθώς ένας νέος τραυματισμός στον λαιμό, ο οποίος του στέρησε το μεγαλύτερο κομμάτι της πορεία του στον «μαγικό» κόσμο, θα προκαλούσε ακόμα χειρότερα προβλήματα.\nΣτο παρελθόν έχει φορέσει επίσης τις φανέλες των Μιλγουόκι Μπακς, Τορόντο Ράπτορς και Ιντιάνα Πέισερς. Ωστόσο από το 2009 και μετά δεν μπόρεσε να «βγάλει» χρονιά, λόγω διάφορων τραυματισμών. Επίσης, κατά την διάρκεια του φετινού lockout αγωνίστηκε προσωρινά για λογαριασμό της κροατικής ΚΚ Ζάγκρεμπ.


Σάββατο, 04 Δεκεμβρίου 2021 13:15\nΗ εκδήλωση πραγματοποιείται με τήρηση των μέτρων σύμφωνα με τα υγειονομικά πρωτόκολλα. Για την είσοδο πρέπει να επιδεικνύεται πιστοποιητικό εμβολιασμού ή νόσησης, καθώς και ταυτότητα. Επίσης, είναι απαραίτητη η μάσκα κατά την παραμονή στους χώρους του θεάτρου.\nΟ Λέανδρος Πολενάκης γεννήθηκε στην Αθήνα. Σπούδασε στη Νομική Σχολή του Πανεπιστημίου Αθηνών και στην Ecoledes Hautes Etudes en Sciences Sociales στο Παρίσι. Είναι διδάκτωρ του τμήματος Μέσων Μαζικής Ενημέρωσης και Πολιτιστικής Διαχείρισης του Παντείου Πανεπιστημίου Αθήνας. Διατηρεί τη μόνιμη στήλη θεατρικής κριτικής της εφημερίδας Αυγή από το 1978. Έχει μεταφράσει κλασικούς και νεώτερους συγγραφείς από τέσσερις γλώσσες (αγγλικά, γαλλικά, ισπανικά, ρωσικά) όπως επίσης και αρχαίους έλληνες από το πρωτότυπο. Έχει συνεργαστεί με τα κυριότερα επιστημονικά και λογοτεχνικά περιοδικά και έχει εκδώσει δέκα βιβλία ποίησης, πεζογραφίας και μελετών. Δίδαξε στο Τμήμα Θεατρικών Σπουδών του Πανεπιστημίου της Πάτρας, ενώ διδάσκει σε δραματικές σχολές.\nΕΜΒΟΛΙΟ ΚΑΤΑ ΤΟΥ ΚΟΡΩΝΟΙΟΥ ΚΟΡΩΝΟΙΟΣ ΠΙΣΤΟΠΟΙΗΤΙΚΟ ΕΜΒΟΛΙΑΣΜΟΥ ΠΩΣ Ο COVID19 ΑΛΛΑΖΕΙ ΤΟΝ ΚΟΣΜΟ SOCIAL MEDIA ΒΙΒΛΙΟ ΠΑΡΟΥΣΙΑΣΕΙΣ ΒΙΒΛΙΩΝ ΕΚΔΟΣΕΙΣ ΕΛΛΗΝΙΚΕΣ ΕΚΔΟΣΕΙΣ ΥΓΕΙΑ


Η χαρουπιά (επιστ. Κερωνία ή Κερατέα η έλλοβος), λατ. Ceratonia siliqua είναιδέντρο αείφυλλο και ανήκει στην οικογένεια των Κυαμοειδών, στην τάξη τωνΚυαμωδών. Το είδος Ceratonia siliqua θεωρείτο ότι ήταν ο μοναδικός εκπρόσωπος του γένους, πράγμα που δεν ευσταθεί μετά την περιγραφή ενός ακόμα είδους που περιλαμβάνει δύο υποείδη: Ceratonia oreothauma subsp. Oreothauma που απαντά στην Υεμένη και Ceratonia oreothauma subsp. somalensis που είναι ιθαγενές της Σομαλίας.\nΗ χαρουπιά είναι δέντρο μακρόβιο, πολύγαμο, μόνοικο ή δίοικο, ιθαγενές της Μεσογείου. Έχει φλοιό καστανόφαιο, λεπτό, κόμη πυκνή, συνήθως σφαιρική, φύλλα πτερωτά με 4 – 10 φυλλάρια ακέραια, δερματώδη, βαθυπράσινα και γυαλιστερά από πάνω, ωχροπράσινα από κάτω, άνθη με βαριά οσμή, χωρίς πέταλα, μικρά, σε μασχαλιαίους ή πλευρικούς κοκκινωπούς βότρυες, δίκλινα συνήθως, με κάλυκα μικρό, πρασινωπό, πεντάλοβο, πέντε στήμονες, μακριούς στα αρσενικά άνθη, κοντούς και, κατά κανόνα, άγονους στα θηλυκά ή ερμαφρόδιτα. Καλλιεργείται εύκολα και ευδοκιμεί σε όλα τα εδάφη εκτός από τα υγρά και τα άπορα. Η καρποφορία της αρχίζει συνήθως το 6-7 έτος και συνεχίζεται για πολλά χρόνια. Η ωρίμανση του καρπού διαρκεί σχεδόν ένα χρόνο, από το Φθινόπωρο που γίνεται η ανθοφορία μέχρι τα τέλη Αυγούστου του επόμενου έτους που αρχίζουν να πέφτουν οι ώριμοι πια καρποί. Τα φύλλα της είναι σύνθετα, σκληρά, ωοειδή με λείες παρυφές και σχηματίζουν πυκνό φύλλωμα. Μπορεί να φτάσει σε ύψος και τα 13 μέτρα, βρίσκεται σε όχθες ποταμών και παράκτιες περιοχές της Μεσογείου είναι δε γνωστή και με το όνομα ξυλοκερατιά, ενώ στην Κύπρο ως "τερατσιά", από την αρχαιοελληνική λέξη κεράτιον, για το χαρούπι. Από τη λέξη κεράτιον προέρχεται και η λέξη καράτι, γιατί το βάρος του σπόρου των χαρουπιών ορίστηκε ως η πιο μικρή μονάδα μέτρησης για χρυσό και πολύτιμους λίθους. Τα άνθη της είναι μικρά, πράσινα, χωρίς πέταλα. Γνωστό από την αρχαιότητα όπου το καλλιεργούσαν για τους καρπούς του ταχαρούπια ή ξυλοκέρατα.\nΧρήσεις[Η χαρουπιά είναι είδος δασικό, γεωργικό, βιομηχανικό και καλλωπιστικό. Το ξύλο της δίνει ξυλάνθρακες αρίστης ποιότητας, το καρδιόξυλό της χρησιμοποιείται στην επιπλοποιία, την ξυλογλυπτική, την τορνευτική και τη βαρελοποιία ενώ ο φλοιός και τα φύλλα της στη βυρσοδεψία και τη βαφική. Τα χαρούπια χρησιμοποιούνται ως ζωοτροφή και στη παρασκευή οινοπνευματωδών ποτών. Ακόμα αλευροποιούνται και χρησιμοποιούνται στη παρασκευή ενός θρεπτικού αλευριού κατάλληλου για βρεφικούς κοιλόπονους και παιδικές γαστρεντερίτιδες. Από τα σπόρια τους εξάγεται μία κολλώδης ουσία (κόμμι) χρήσιμη στη χαρτοβιομηχανία καθώς και ως στερεωτικό σε διάφορα τρόφιμα. Το ξύλο της χαρουπιάς χρησιμοποιείται σε ξύλινες διακοσμήσεις.


Γάτος σφήνωσε σε μεταλλικό τενεκεδάκι και πήγε στην Αστυνομία Ορκόκλινης για βοήθεια\nΈνας σωστός γάτος με Αρχές.\nΑνήμερα της Εθνικής Επετείου, ένας μικρός γάτος που μάλλον έψαχνε για φαγητό στα σκουπίδια, κατάφερε να σφηνώσει το κεφάλι του σε μεταλλικό τενεκεδάκι με αποτέλεσμα να μην μπορεί να απεγκλωβιστεί.\nΑφού είδε κι απόειδε το δύσμοιρο γατί, αποφάσισε να επισκεφθεί τον Αστυνομικό Σταθμό Ορόκλινης για να τον βοηθήσουν με το πρόβλημά του.\nΌπερ και εγένετο, με τους Αστυνομικούς του σταθμού να ακινητοποιούν το γάτο και στη συνέχεια να του αφαιρούν το μεταλλικό δοχείο. Ο γάτος με το που απεγκλωβίστηκε έτρεψε προς την ελευθερία, τιμώντας έτσι και την ημέρα της επαναστάσεως.\nΤο βίντεο από την απελευθέρωση έδωσε στη δημοσιότητα μέσω Twitter, η Αστυνομία Κύπρου:


Ο Ντάνι Αλβες και οι πολυτροπαιούχοι της μπάλας | Goal News Cy\nGOALΟ Ντάνι Αλβες και οι πολυτροπαιούχοι της μπάλας\nΟ Ντάνι Αλβες και οι πολυτροπαιούχοι της μπάλας\nΞεχωριστή θέση στην Ιστορία του διεθνούς ποδοσφαίρου, κατέχει πλέον ο Ντάνι Αλβες. Ο Βραζιλιάνος οπισθοφύλακας στέφθηκε πρωταθλητής Γαλλίας με την Παρί Σεν Ζερμέν κι έγινε ο παίκτης με τα περισσότερα τρόπαια ανά την υφήλιο, μαζί με τον συμπαίκτη του στους πρωτεουσιάνους, Μάξγουελ, καθώς αμφότεροι έχουν κατακτήσει από 37 τίτλους σε συλλογικό επίπεδο! Μάλιστα, δεδομένου ότι ο Αλβες είναι 34 ετών, δεν αποκλείεται -σε έναν χρόνο από σήμερα- να βρεθεί μόνος του στον σχετικό πίνακα, στην περίπτωση που παραμείνει στο Παρίσι.\nΕυκαιρίας δοθείσης, το ΑΠΕ ΜΠΕ, παρουσιάζει τους ποδοσφαιριστές που έχουν κατακτήσει τα περισσότερα τρόπαια στην Ιστορία του ποδόσφαίρου.\nΝτάνι Άλβες (Βραζιλιάνος/Μπαϊα, Σεβίλη, Μπαρτσελόνα, Γιουβέντους, Παρί Σεν Ζερμέν): Εχει κατακτήσει 37 τίτλους, μεταξύ των οποίων οκτώ πρωταθλήματα, επτά κύπελλα, τρία Champions League και δύο κύπελλα UEFA.\nΜάξγουελ (Βραζιλιάνος/Κρουζέϊρο, Αγιαξ, Ιντερ, Μπαρτσελόνα, Παρί Σεν Ζερμέν): Μετρά 37 τίτλους, μεταξύ των οποίων 11 πρωταθλήματα, πέντε κύπελλα, τέσσερα Λιγκ Καπ κι ένα Champions League.\nΧοσάμ Χασάν (Αιγύπτιος/Ζάμαλεκ, Αλ Αχλί, Αλ Αϊν): Εχει «σηκώσει» 36 «κούπες» μεταξύ των οποίων, 15 πρωταθλήματα, πέντε κύπελλα και δύο Champions League Αφρικής.\nΟλεξαντρ Σοβόφσκι (Ουκρανός τερματοφύλακας/Ντιναμό Κιέβου): Μετρά 36 τίτλους, μεταξύ των οποίων 14 πρωταθλήματα και δέκα κύπελλα.\nΡάϊαν Γκίγκς (Ουαλός/Μάντσεστερ Γιουνάϊτεντ): Από τους «θρύλους» της αγγλικής ομάδας, ο Γκιγκς έχει κατακτήσει 35 τρόπαια, μεταξύ των οποίων 13 πρωταθλήματα, τέσσερα κύπελλα, τέσσερα Λιγκ Καπ και δύο Champions League.\nΖλάταν Ιμπραϊμοβιτς (Σουηδός/Αγιαξ, Γιουβέντους, Ιντερ, Μπαρτσελόνα, Μίλαν, Παρί ΣΖ, Μάντσεστερ Γιουνάϊτεντ): Μετρά 33 τίτλους, μεταξύ των οποίων 13 πρωταθλήματα, τέσσερα κύπελλα, ισάριθμα Λιγκ Καπ κι ένα Europa League.\nΚένι Νταγκλίς (Σκωτσέζος/Λίβερπουλ, Σέλτικ): Εχει στην κατοχή του 31 τρόπαια, μεταξύ των οποίων δέκα πρωταθλήματα, πέντε κύπελλα, και τρία κύπελλα πρωταθλητριών.\nΒίτορ Μπαϊα (Πορτογάλος τερματοφύλακας/Πόρτο, Μπαρτσελόνα): Μετρά 31 τρόπαια, μεταξύ των οποίων 11 πρωταθλήματα, επτά κύπελλα, ένα Champions League, ένα κύπελλο UEFA κι ένα κύπελλο κυπελλούχων.\nΑντρές Ινιέστα (Ισπανός/Μπαρτσελόνα): Εχει κατακτήσει 30 τρόπαια, μεταξύ των οποίων οκτώ πρωταθλήματα, τέσσερα Champions League και πέντε κύπελλα.\nΛιονέλ Μέσι (Αργεντινός/Μπαρτσελόνα): Μαζί με τον Ινιέστα, έχουν από 30 τίτλους, μεταξύ των οποίων οκτώ πρωταθλήματα, τέσσερα Champions League και πέντε κύπελλα.


Οντως... μόνο που πρέπει οοι πολίτες κάθε Κοινωνίας να αρχίσουν να αποκτούν μία πιο δουλεμένη άποψη για όλους αυτούς.\nΔεν αρκούν οι γενικότες, Ιουδαίοι, Καρδιτσιώτες, Τύρρανοι, Εκείνοι, Ἀλλοι μπλα....μπλα...μπλα...\nΔεν είναι ένα. Δεν λειοτυργούν τόσο συντονισμένα, ακόμα και όταν συμφωνούν να το κάνουν. Συνεχώς πολεμούν μεταξύ τους.\nΠολλά αίτια μπορούν να οδήγησουν έναν άνθρωπο να συμπεριφερθεί με τέτοιο απάνθρωπο τρόπο έναντι των κοινωνιών. Να αποκτήσει , να χρησιμοποιήσει την όποια Ισχύ του εναντίον του είδους του.\nΑπληστία, Ματαιοδοξία κτλ κτλ...\nΤΟ ΒΑΣΙΚΟΤΕΡΟ ΟΜΩΣ ΚΙΝΗΤΡΟ ΕΙΝΑΙ Ο ΑΡΡΩΣΤΟΣ ΨΥΧΙΣΜΟΣ ΤΟΥΣ. Η Ισχύς είναι Νόσος.\nΕίναι Θνητοί όπως όλοι μας, και κατατρομοκατημένοι απέναντι στον Θεριστή , όπως όλοι μας.\nΔρώντας ως "ΘΕΟΙ" προσπαθούν να ισσοροπήσουν τον τρόμο τους μέσα τους ΟΤΙ ΘΑ ΠΕΘΑΝΟΥΝ ΕΤΣΙ ΚΑΙ ΑΛΛΙΩΣ , όπως όλοι μας.\nΔεν υποννοὼ ότι φοβούνται ένα είδος Θρησκευτικής Κρίσης. Έχουν τα μέσα και τους τρόπους να γνωρίζουν το κίβδηλο κάθε Θρησκείας, όπως αυτή έχει εκφραστεί στις Ανθρώπινες Κοινωνίες.\nΦοβούνται την Κρίση του Εαυτού τους. Βάθια μέσα τους γνωρίζουν την δυστυχία που σκορπούν στον πλανήτη. Και αυτή είναι η Κρίση. Και την ηθικοποιούν. Ως οδντίατροι....θα πονέσεις αλλά θα ανακουφιστείς. Φυσικά αυτό δεν συμβαίνει...πονάς και απλώς ο πόνος σου αθροίζεται με τον ήδη υπάρχον.\nΕδώ κλείνουν τα μάτια. Δεν αντέχουν να βλέπουν την αποτυχία τους. Και προχωρούν στο επόμενο εγχείρημα...Και άλλη δυστυχία ...\nΜΙΛΩ ΠΑΝΤΑ ΓΙΑ ΤΟΝ ΠΥΡΗΝΑ ΤΟΥΣ. Αυτούς που έχουν ιδεολογία. Μία ιδεολογία παγκόσμιας δυστυχίας, εκ αποτελεσμάτων.\nΠΑΝΩ ΣΕ ΑΥΤΟ, ΧΤΙΖΟΝΤΑΙ ΤΑ ΥΠΟΛΟΙΠΑ ...ΙΟΥΔΑΙΟΙ, ΑΝΤΙ-ΙΟΥΔΑΙΟΙ ΤΡΑΠΕΖΙΤΕΣ, ΛΕΣΧΕΣ, ΣΥΛΛΟΓΟΙ, ΚΤΛ..ΚΤΛ..ΚΤΛ...\nΕΙΝΑΙ ΑΡΡΩΣΤΟΙ, ΟΠΩΣ ΑΡΡΩΣΤΟΣ ΕΙΝΑΙ ΕΚΕΙΝΟΣ ΠΟΥ ΙΣΧΥΣ ΤΟΥ ΑΝΕΧΕΤΑΙ Η ΚΑΙ ΕΠΙΔΙΩΚΕΙ ΤΗΝ ΑΝΘΡΩΠΙΝΗ ΔΥΣΤΥΧΙΑ ΓΙΑ ΔΗΘΕΝ Η ΟΧΙ ΚΑΛΟ ΣΚΟΠΟ. .\nΩς άρρωστοι , δεν χρειάζεται κανένα μίσος ή φανατισμός απέναντί τους. Απλά χρειάζεται η ,παντα με συμπόνοια, ΕΞΟΥΔΕΤΕΡΩΣΗ ΤΟΥΣ, πριν οι πράξεις εξαφανίσουν το Ειδος μας.\nΗ απενεργοποίηση τους θα πρέπει να είναι ο στόχος εκείνων των ανθρώοων που βλέπουν θεωρούν την δυστυχία του κάθε ανθρώπου υπόθεση όλων μας και όχι μία πρόκληση μίας\nΑτομικής, Σχιζοφρενικής, Μεσσιανικής Δράσης.\nΣτον πυρήνα των πάντων , υπάρχει ο άνθρωπος, που αισθάνεται , που σκέπτεται , που δρα.\nΑν αυτό το τρίπτυχο αντλεί καύσιμα από τον τρόμο και τα παιδιά του, όπως απληστία , απανθρωπιά, κτλ...κτλ...τότε έχετε Ιουδαίους, Αντι-Ιουδαίους, Τραπεζίτες, Αθέατους και ότι άλλο θέλετε.\nΤο Είδος μας πρέπει να αμυνθεί απέναντι στα άρρωστα μέλη του.\nΠαρ Ιαν 28, 10:24:00 π.μ.\nΣυνεπώς , η μόνη Εξουσία, μια και η ύπαρξη της είναι απαραίτητη για την κάθε δράση, που θα μπορούσε να είναι ανεχτή, είναι αυτή της Ἀμεσης Δημοκρατίας που δεν θα άφηνε απέξω κανέναν μας.\nΠαρ Ιαν 28, 10:35:00 π.μ.\nΟι Άρρωστοι, αρέσκονται στο να υποστηρίζουν ότι οι Μάζες δεν είναι ικανές να οδηγήσουν το Αρμα της Ανθρωπότητας και ότι χρειάζονται Διακυβέρνηση...Πατρική Χειραγώγηση...\nΑν ήταν όντως είναι έτσι και δεν ήταν άρρωστα εγωιστικά μέλη του Είδους μας, και ήταν ειλικρινείς ως προς τις προθέσεις τους, θα καταλάβαιναν ότι ο μόνος πιθανός τρόπος για να αποκτήσουν την ικανότητα που υποτίθεται ότι δεν έχουν , είναι να τους δωθεί η δυνατότητα να "εξασκηθούν" σε αυτήν....\nΜέσα από τα ενδεχόμενα λάθη τους, θα υπήρχε εξέλιξη διότι οι συνέπειές τους θα βάραιναν όλους.\nΌμως δεν είναι ειλικρινείς, όπως κάθε ψυχικά άρρωστος.\nΚαι πατρικά λένε...δεν είστε έτοιμοι ακόμα..\nΠαρ Ιαν 28, 10:50:00 π.μ.


Η ΣΧΕΔΙΑ ομάδας μαθητών, αποφοίτων και καθηγητών του 6ου Λυκείου Καλλιθέας: Στο αίθριο του σχολείου με το "Κύμα"\nΤο αίθριο είχε μεταμορφωθεί σε θερινό κινηματογράφο από την προηγούμενη. Λίγη ώρα πριν την προβολή έγινε η εγκατάσταση των τεχνικών μέσων κι η μουσική του Nino Rota απλώθηκε στο χώρο( ευχαριστούμε, Λίλα, Οφσέπ). Τοποθετήθηκαν τα καθίσματα, στήθηκε ο μπουφές ( ευχαριστούμε όλους όσοι ανεβοκατέβηκαν σκάλες κουβαλώντας αναψυκτικά και παγάκια, όλους όσοι συνέβαλαν στο ρεφενέ του μπουφέ, τη Μαριάννα για τα κρασάκια!). Στην πρόσκληση ανταποκρίθηκαν 80-90 άτομα και διαμορφώθηκε ένα κοινό μικτό (μαθητές - καθηγητές- γονείς - φίλοι) και ζεστό. Μοιράσαμε το πρόγραμμα (ευχαριστούμε, Μαρία!), ειπώθηκε ένα λακωνικό και γλυκό καλωσόρισμα (ευχαριστούμε, Στέλλα!) αφοσιωθήκαμε στην ταινία βλέποντάς την μερικοί και από το…θεωρείο, έγινε διάλειμμα με τα απαραίτητα πηγαδάκια, παρακολουθήσαμε με κομμένη την ανάσα την εξέλιξη στο β΄ μέρος και η βραδιά έκλεισε με μια αυτοσχέδια συζήτηση και ανταλλαγή απόψεων. Η ταινία φαίνεται πως άρεσε σε μικρούς μεγάλους. Και η βραδιά μάς άφησε στη μνήμη τη γλύκα της.\nΠοιες οι προτάσεις σας για την επόμενη;;\nΑναρτήθηκε από Διονύσης Μάνεσης στις 9:32 π.μ.\nSounDMixer_DJose 23 Ιουνίου 2009 - 12:36 μ.μ.\nΉτανε πράγματι μια υπέροχη βραδιά, αξέχαστη όπως και η ταινία της οποίας το θέμα καλό θα ήταν, και έτσι έγινε βέβαια, να μας απασχολήσει όλους αφού προέρχονταν και από αληθινά γεγονότα!\nΕλπίζω να επαναληφθεί και αυτή την φορά με ακόμη περισσότερο κοινό!\nΔιονύσης Μάνεσης 23 Ιουνίου 2009 - 3:05 μ.μ.\nΤώρα, λογικό είναι να ακούσεις και τα συγχαρίκια σου, αφού με την ηχητική επιμέλειά σου οι συνθήκες ήταν αληθινού κινηματογράφου.\nΚι εγώ ελπίζω ότι,όταν επαναληφθεί, θα σε έχουμε κοντά μας, παρόλο που θα είσαι απόφοιτος.\nΣας πήγε καλά και η συναυλία στην Τεχνόπολη;\nSounDMixer_DJose 23 Ιουνίου 2009 - 3:07 μ.μ.\nΝαι κύριε Μάνεση! Όλα μια χαρά! Α και για την προβολή και για ό,τι και να θέλετε εγώ θα είμαι εδώ! Αν και δεν θα ήθελα να αργήσει και τόσο η επόμενη!\nΔιονύσης Μάνεσης 23 Ιουνίου 2009 - 3:22 μ.μ.\nΤι "τόσο", βρε Οφσέπ;; Ξεχνάς ότι από μεθαύριο θα είσαι επισήμως απόφοιτος;; Έχεις σκοπό να επαναλάβεις την τάξη; Χε! Σ' αυτό μπορώ να σε βοηθήσω!!!\nLiLiKi 23 Ιουνίου 2009 - 4:47 μ.μ.\nΛόγω υγείας δεν μπόρεσα να έρθω...με ματιάσανε!\nΑλλά είχα ειδικούς απεσταλμένους που με βεβαίωσαν ότι η βραδιά ήταν ανεπανάληπτη!\nΈχω να προτείνω μια ταινία για την επόμενη φορά...\nΤΟ ΟΝΟΜΑ ΜΟΥ ΕΙΝΑΙ ΣΑΜ\nΕίναι μια πολύ συγκινητική ταινία!\nΠρέπει να την δείτε όλοι γιατί μιλά για άτομα διαφορετικά από μας, που αξίζουν περισσότερα αλλά κανείς δεν έχει τη δύναμη να το παραδεχτεί!!\nΑναλαμβάνω να σας την φέρω αν θέλετε!!\nLiLiKi 23 Ιουνίου 2009 - 4:48 μ.μ.\nSounDMixer_DJose 23 Ιουνίου 2009 - 5:03 μ.μ.\nΑχ! Δεν είναι ανάγκη να μου το ξαναθυμίζεται κύριε Μάνεση! Το ξέρω ότι τώρα πια τέλος αυτό το γλυκό μαρτύριο που λέγεται σχολείο!\nΕγώ θα πρότεινα τα παιδιά της χορωδίας αλλά το έχετε δεί!\nannboukou 23 Ιουνίου 2009 - 8:38 μ.μ.\nΕξαιρετικά ενδιαφέρουσα η επιλογή σας σε μια περίοδο που φαίνεται να αποτελεί πρόσφορο έδαφος για απόλυτες ιδέες. Δεν είναι μόνον οι Γερμανοί που αναμετρώνται με το ναζιστικό τους παρελθόν και πρέπει όλοι μας να κατανοήσουμε σε βάθος τη γοητεία της δύναμης σε κάθε της έκφανση...\nΜάνια Χρίστη 23 Ιουνίου 2009 - 9:17 μ.μ.\nΜπράβο για μια ακόμη από τις θαυμάσιες εκδηλώσεις σας. Ζηλεύουμε που δεν τη ζήσαμε κι αυτή μαζί σας. Συμφωνώ μαζί σου, Διονύση,πως ειδικά αυτή η ταινία θέτει κρίσιμα ζητήματα για τη σχέση μαθητών- δασκάλων που προσφέρονται για διαρκή προβληματισμό δικό μας αλλά και για ουσιαστική κουβέντα με τους μαθητές μας.Ελπίζω στην επόμενη προβολή σας νά'μαστε εκεί.\nΕιρήνη Λιβανού 23 Ιουνίου 2009 - 9:26 μ.μ.\nΤώρα που βλέπω εικόνες και διαβάζω σχόλια ζηλεύω πιο πολύ. Ἠταν όμως ¨ιερός" ο λόγος της απουσίας.\nΞέροντας το χώρο σας και το πόσο όμορφος είναι, θα πρότεινα να μεταμορφωθεί σε θερινό κινηματογράφο που θα ανεβάζει ταινίες τουλάχιστον άπαξ της εβδομάδος και για όσο διάστημα βρισκόμαστε εν μέσω θέρους στο κλεινόν άστυ!\nΝα 'στε καλά και του χρόνου να συντονιστούμε καλύτερα.\nΛίλα Τζέτζου 23 Ιουνίου 2009 - 9:26 μ.μ.\nΝύχτες που περνούν και -φυσικά- θα ξαναρθούν!\nΟφσέπ, σ΄ευχαριστούμε κι από εδώ, Μάνια , έτσι κι αλλιώς ήσασταν μαζί μας!\nΑντρέα , όλα καλά!\ngekoudi 24 Ιουνίου 2009 - 2:06 μ.μ.\nΔιονύσης Μάνεσης 24 Ιουνίου 2009 - 3:21 μ.μ.\nΑυτό είδα κι εγώ πιο πολύ, τη "γοητεία", όπως λες, της δύναμης. Που, αφού την κατανοήσουμε, άντε να την καταπολεμήσουμε, ε;\nΜήπως την κάνουμε και μαζί την επόμενη προβολή..Είναι να μη γίνει η αρχή..:-)\nΜα, μαζί δεν ήμασταν όλο το απόγεμα; Και μετά δεν έπρεπε να προλάβετε την εκδήλωση των γειτόνων σας, του Ανοιχτού σχολείου Μεταναστών;\nΚαι, ε, βέβαια: Περιμένοπυμε την ανταπόκριση στο μπλογκ σας.\n...ώστε ΦΥΣΙΚΑ θα ξαναρθούν, ε; Τώρα; Υπογραφή ήταν αυτό;( Και βλέπεις ότι οι δυο μήνες του καλοκαιριού είναι αρκετό διάστημα για να ετοιμαστεί το ό,τιδήποτε!..)


Α.Ο. Καραβά - Εθνικός 1-0::Ethnikosfc.org\nΤην ήττα με 1-0 γνώρισε ο Εθνικός από τον Α.Ο. Καραβά στα πλαίσια του τελικού του Κυπέλλου Ε.Π.Σ Πειραιά, ύστερα από μέτρια και άνευρη εμφάνιση. Ο Εθνικός έχοντας εκτός 18άδας αρκετούς βασικούς παίκτες αντιμετώπισε μια ομάδα που με την κατάκτηση του Κυπέλλου γνώρισε την σημαντικότερη στιγμή της ιστορίας της. Χωρίς αυτό να αποτελεί δικαιολογία μιας και το ρόστερ του Εθνικού στο σύνολο του αποτελεί πολυτέλεια για όλες τις ομάδες της κατηγορίας. Υπερίσχυσε όμως το κίνητρο των παικτών του Α.Ο. Καραβά για διάκριση έναντι των "κυανόλευκων" που έχοντας το μυαλό στον πρωτεύοντα στόχο της εισόδου στα μπαράζ για την Football League έχασαν την ευκαιρία να στεφθούν κυπελλούχοι Πειραιά.\nΣτα της αναμέτρησης, το πρώτο ημίχρονο κύλησε νωχελικά, με τον Εθνικό να είναι σαφώς ανώτερος του αντιπάλου του χωρίς όμως ουσιαστικό αποτέλεσμα. Το 2ο ημίχρονο δεν άλλαξε κάτι στη γενική εικόνα του αγώνα με τον Εθνικό να έχει το πάνω χέρι και να απειλεί αλλά χωρίς να μπορεί να πάρει κεφάλι στο σκορ. Κάτι το οποίο πέτυχε σε μια από τις λιγοστές επισκέψεις στα καρέ του Βουτσινά ο Α.Ο. Καραβά ύστερα από φάση διαρκείας. Στα εναπομείναντα λεπτά δεν άλλαξε κάτι αφού οι παίκτες της αντίπαλης ομάδας αναχαίτιζαν τις επιθετικές ενέργειες του Εθνικού και με πολλαπλές καθυστερήσεις ροκάνισαν τον χρόνο μέχρι το τελικό σφύριγμα του διαιτητή.\nΣτο 9΄ο Micheel εκτέλεσε το φάουλ που κέρδισε ο ίδιος λίγο έξω από την περιοχή του αντιπάλου, το χλιαρό σουτ όμως δεν ανησύχησε τον κίπερ του Καραβά.\nΣτο 13' το σουτ του Λεωνιδόπουλου από καλή θέση εντός περιοχής δεν βρήκε ποτέ τον στόχο του κοντράροντας στο σώμα του Μάναλη.\nΦάουλ στο 19' σε καλή θέση με τον Micheel και πάλι, παρόμοια η τύχη του χωρίς να κινδυνέψει η εστία του Καραβά.\n3ο φάουλ για την ομάδα του Εθνικού από καλή θέση και πάλι, τη φορά αυτή την εκτέλεση του ανέλαβε ο Μακρυγιάννης το καλά ζυγισμένο σουτ του οποίου πέρασε λίγο άουτ.\n29' Αδύναμο σουτ του Κομνηνού, δεν ανησύχησε τον αντίπαλο τερματοφύλακα.\nΣτο 36', ο Κομνηνός και πάλι έπιασε το δυνατό σουτ μέσα από την περιοχή και πλάγια, ο κίπερ του Καραβά έδιωξε σωτήρια.\nΣτο 40', ο Micheel μετά από όμορφη ατομική ενέργεια κι αφού ντρίπλαρε δυο αντιπάλους του σούταρε ελάχιστα άουτ.\nΣτο 50' ήταν η σειρά του Μακρυγιάννη, που ύστερα από ατομική προσπάθεια σούταρε δυνατά με την μπάλα να καταλήγει άουτ δίπλα από το δοκάρι.\nΟ Καραβάς ουσιαστικά απείλησε για πρώτη φορά στο 59' προειδοποιώντας ταυτόχρονα, όταν στο τετ α τετ με τον Βουτσινά η μπάλα κατέληξε κόρνερ μετά από σωτήρια επέμβαση του αρχηγού του Εθνικού.\nΤο σουτ του Μακρυγιάννη στο 64' μπλόκαρε ο κίπερ του Καραβά.\nΣτο 66' και ύστερα από φάση διαρκείας ο Καραβάς πήρε κεφάλι στο σκορ με την μπάλα να βρίσκει το δοκάρι αρχικά, ενώ στην εξέλιξη της φάσης το σουτ που επιχείρησε ο επιθετικός του Καραβά έμελλε να βρει δίχτυα και να κρίνει τον τροπαιούχο.\nΟ Εθνικός προσπάθησε να αντιδράσει με τα σουτ των Κατσικοκέρη στο 70' και του Κατίδη στο 80' να μην βρίσκουν στόχο. Τα τελευταία λεπτά της συνάντησης κύλισαν με τον Εθνικό να πιέζει χωρίς όμως αποτέλεσμα, είτε από σέντρες είτε από τα συνεχόμενα κόρνερ, ενώ οι παίκτες του Καραβά φρόντιζαν να παγώνουν τον όποιο ρυθμό.\nΤο τελικό σφύριγμα της λήξης στο 96+ , ενδεικτικό των υπερβολικών καθυστερήσεων από τους παίκτες του Καραβά, βρήκε τους παίκτες του ιστορικού σωματείου του Πειραιά να πανηγυρίζουν έναν ανέλπιστο τίτλο κόντρα στον Εθνικό για τον οποίο έδειξαν πως διψούσαν περισσότερο εν συγκρίσει με τους παίκτες των "κυανόλευκων".\nΑΟ Καραβάς: Μώτος, Ζαρκάδας (80' Ρηγούτσος), Λίμα, Καλιακούδας, Αναγνωστόπουλος, Μπιλίμπασι, Κουμεντάκος (91' λ.τρ. Μουλίδης), Χατζηπαναγιώτης (75' Λούκα), Μπεσού, Φούντας, Χονδρουδάκης (95' Μελάς).\nΕθνικός: Βουτσινάς, Μπένα, Γερόλυμος, Πεχλιβανίδης, Βενέτης, Λεωνιδοπουλος (64' Σωπασής), Κατίδης, Michael (64' Τεγούσης), Κομνηνός (54' Κατσικοκέρης), Μάναλης (75' Παυλάκης) και Μακρυγιάννης.


ειμαι Ζυγος και θελω να με ερωτευτει ενας Καρκινος αντρας - Ρώτησε! - Ερωτήσεις Άρθρα Μέλη Εγγραφή\nΑπάντηση: καταρχας πως εβγαλες το συμπερασμα οτι θα σου πει "ναι"?πρεπει να εισαι τελειως συγουρος για να της τα ζητησεις!εκτος κι αν θες...\nπαιδια εγω προβλημα εχω ερωτευτει καποια και εγω και ειμαστε μακρια τι κανω τωρα???\nΑπάντηση: παιδι εσυ κοιτα τα μαθηματα που εσυ εχεις, βλεπεις εσυ ναναι ερωτας, αλλα ειναι ενθουσιασμος..κανε εσυ υπομονη κ θα περασει\nπως θα την κανω να με ερωτευτει.δεν αντεχω φορα την βλεπω και εχει τελειο σωμα,κατι τελεια χερια δεν αντεχω. τι να κανω ?ειμαι ψηλος(165εκ)καστανος και 62 κιλα\nΑπάντηση: Τα συναισθήματα δεν μπορούμε να τα επιβάλλουμε στους άλλους.Να είσαι ο εαυτός σου και να μην το παίζεις δήθεν.Τότε αυξάνεις τις πιθανότητ...\nΑπάντηση: Ναι... Και οχι μονο... :(\n(καλα δεν το λες και αντρα-.-)\nΑυτη η ευαισθησια! :/\nΑπάντηση: Οι αντρες προσπαθουν να εντυπωσιασουν με ωραιες ατακες και κανουν τα παντα να περασει ωραια στο 1ο ραντεβου, να κανουν καλη εντυπωση, ενω...\nΑπάντηση: το οτι εχει μια υπεροχη γυναικα κ παιδια,αυτο το λες εσυ,ο ιδιος τι λεει;συμφωνω με τους απο πανω...το οτι βλεπει τσοντες δεν ειναι κακο....\nΑπάντηση: ναι ετσι πιστευω . βασικα ζητουν περισσοτερο συναισθηματικοι ασφαλεια απο οσο νομιζουμε . θελουν χαδακια και δυσκολευονται περισσοτερο απ...\nΓΟΥΣΤΑΡΩ ΜΙΑ ΣΥΜΜΑΘΗΤΡΙΑ ΜΟΥ ΣΤΗΝ ΕΚΤΗ ΑΛΛΑ ΕΦΑΓΑ ΧΥΛΟΠΙΤΑ. ΠΩΣ ΘΑ ΤΗΝ ΚΑΝΩ ΝΑ ΜΕ ΕΡΩΤΕΥΤΕΙ?\nΑπάντηση: αν δεν σε θελει δεν υπαρχει τροπος κ καλυτερα να μην ασχολεισαι κ δινεις αξια..ο ερωτας με ερωτα περναει ψαξε κ αλλου.\nειμαι Ζυγος και θελω να με ερωτευτει ενας Καρκινος αντρας\tΑπαντήστε στην ερώτηση\nΚαρκίνος - Ζυγός Συμβατότητα Υπάρχουν τόσες ομοιότητες στις προσωπικότητες του Καρκίνου και του Ζυγού, όσες και διαφορές. Και οι δύο θέλουν αρμονία στη ζωή τους και προσπαθούν να μένουν όσο πιο μακριά από έχθρες και διχόνοιες. Είναι διακριτικοί με τα συναισθήματα των συντρόφων τους και ευαίσθητοι στις ανάγκες τους. Στον Καρκίνο αρέσει να ζει μια ειρηνική ζωή, χωρίς αντιπαραθέσεις, και το ίδιο ισχύει και για το Ζυγό. Όσον αφορά τα αρνητικά, ο Ζυγός είναι πολύ πιο πρακτικός, ορθολογιστής, ισο\nρροπημένος και με άτομο με ανοιχτό πνεύμα σε σχέση με τον Καρκίνο. Υπάρχουν φυσικά και άλλοι παράγοντες, που επηρεάζουν τη συμβατότητά τους.\nΟ Καρκίνος φαίνεται να επηρεάζονται πάρα πολύ από τους άλλους ανθρώπους και να λαμβάνει αποφάσεις με βάση τα συναισθήματα και την πίστη του. Πιστεύει στην επικοινωνία, αλλά πολύ λιγότερο από ένα Ζυγό. Ο Ζυγός, αντιμετωπίζει το σύντροφό του ισότιμα. Ωστόσο, ο Καρκίνος θέλει είτε να περιποιείται το σύντροφό τους ή να τον περιποιούνται, όπως ένα παιδί. Θέλε\nι να εξαρτάται συναισθηματικά και ψάχνει έναν ώμο να ακουμπήσει, ή επιθυμεί ο/η σύντροφός του να εξαρτάται από αυτόν. Αν και οι διαφορές αυτές μπορεί να προκαλέσει κάποια προβλήματα μεταξύ τους, εφόσον κάνουν κάποιες προσπάθειες, η σχέση αυτή μπορεί να είναι πραγματικά όμορφη.\nΗ σχέση αυτή έχει πιθανότητες να προχωρήσει. Η αρχή θα είναι πολύ καλή, το κύριο πρόβλημα όμως θα προκύψει στην πορεία, σε μια πιο μόνιμη βάση. Ένας από τους τομείς όπου θα παρουσιαστούν διαφορές είναι ο οικονομικός, σε εκείνον αρέσει η αποταμίευση και σε εκείνη τα ψώνια. Εκείνος είναι πολύ πιο πρακτικός και λογικός από εκείνη, που πράγματι είναι πιο ξένοιαστη για τη ζωή και επιθυμεί να ζει την κάθε μέρα όπως έρχεται. Εκείνος μπορεί μερικές φορές να μην εκφράζει πλήρως τα συναισθήματά του, κάτι που την ενοχλεί πάρα πολύ. Ο καλύτερος τρόπος για να προχωρήσει αυτή η σχέση είναι η συζήτηση.\tΣχολιάστε την απάντηση\nΕιμ πολυ ερωτευμενη με καποιον που καποτε υπηρχε κατι μικρο μεταξυ μας ομως καποιοι "φιλοι" εβαλαν λογια και δεν ξαναμιλησαμε. ξερω οτι κι αυτος νιωθει κατι. πως να τον κανω να με ερωτευτει ξανα χωρις ομως να του μιλισω γτι αυτο ειν αδυνατο\nΕ αυτό είναι πολύ δύσκολο.. Άμα δε γνωριστείτε πώς μπορεί να υπάρξει έρωτας; Προσπάθησε να του μιλήσεις, αφού έχετε οικειότητα μεταξύ σας...\nΠως να κανω ενα κοριτσι που δεν με ξερει να με ερωτευτει\nγνωρισε την πρωτα δειξε τι αξιζεις και αμεσως θα σε ερωτευτει\nΕνυδρειο βιντεο Βικυ χατζηβασιλειου Γνωριμιες παιχνιδια Νοσος δυτων Συνταγη ζυμαρικα Πιτσαρια ξυλοκαστρο Καρδιολογικη εταιρεια βορειου ελλαδος Τι σημαινει ισραηλ οθελλος λεμεσος ιβουαρ γαλλιασ ιππεις περιοδεια 2012 ραδιο υπαρχω 103 7 Απαντημένες ερωτήσεις στην κατηγορία Ερωτικές σχέσεις\nΑξίζει κατά την γνώμη σας να επιμένεις για κάποιον που έχεις ερωτευτεί και δεν σου πολυδίνει σημασια;;αξίζει να προσπαθείς;;\nΝα τον ερωτευτώ εύκολο ήταν, να τον ξεχάσω τώρα είναι το δύσκολο...Καμιά συμβουλή?\nΠώς κάνουμε ένα αγόρι να μας ερωτευτεί?\nΠως να κανω ενα κοριτσι 13 χρονων να με ερωτευτει τρελα ;\nΠως λεμε σε εχω ερωτευτει σε διαφορες γλωσσες;\nΤι θα κάνει αν μάθει οτι τον ερωτεύτηκα;\nΕιμ πολυ ερωτευμενη με καποιον που καποτε υπηρχε κατι μικρο μεταξυ μας ομως καποιοι "φιλοι" εβαλαν λογια και δεν ξαναμιλησαμε. ξερω οτι κι αυτος νιωθει κατι. πως να τον κανω να με ερωτευτει ξανα χωρις ομως να του μιλισω γτι αυτο ειν αδυνατο\tΑπάντηση:\nΕ αυτό είναι πολύ δύσκολο.. Άμα δε γνωριστείτε πώς μπορεί να υπάρξει έρωτας; Προσπάθησε να του μιλήσεις, αφού έχετε οικειότητα μεταξύ σας..! ;) Διαβάστε περισσότερα...\nΠως να κανω ενα κοριτσι που δεν με ξερει να με ερωτευτει\tΑπάντηση:\nγνωρισε την πρωτα δειξε τι αξιζεις και αμεσως θα σε ερωτευτει Διαβάστε περισσότερα...\nΕΙΜΑΙ 14 ΚΑΙ ΕΧΩ ΕΡΩΤΕΥΤΕΙ ΤΡΕΛΑ ΜΙΑ ΣΥΜΜΑΘΗΤΡΙΑ ΜΟΥ ΠΟΥ ΕΙΜΑΣΤΕ ΜΑΖΙ ΣΤΑ ΑΓΓΛΙΚΑ ΚΑΙ ΤΗΝ ΕΧΩ ΠΙΑΣΕΙ ΝΑ ΜΕ ΚΟΙΤΑΕΙ .. ΟΜΩΣ ΤΗΝ ΕΙΔΑ ΝΑ ΕΙΝΑΙ ΜΑΖΙ ΜΕ ΕΝΑΝ ΦΙΛΟ ΜΟΥ ΣΤΟ ΘΕΑΤΡΟ .. ΘΑ ΚΑΝΩ ΕΝΑ ΠΑΡΤΥ ΒΡΑΔΥ ΣΤΗ ΠΑΡΑΛΙΑ.ΠΩΣ ΝΑ ΤΗΣ ΖΗΤΗΣΩ ΝΑ ΤΑ ΦΤΙΑΞΟΥΜΑΙ ?\tΑπάντηση:\n-Ε.. να..Μαρια ηθελα να σου πω κατι εδω και πολυ καιρο...αλλα δεν ξερω πως...και..τελος παντων,θελω να γινεις το κοριτσι μου!( η αντι για τη φραση γινεις κοριτσι μου,να πεις θελω να τα φτι... Διαβάστε περισσότερα...\nπαιδια εγω προβλημα εχω ερωτευτει καποια και εγω και ειμαστε μακρια τι κανω τωρα???\tΑπάντηση:\nπαιδι εσυ κοιτα τα μαθηματα που εσυ εχεις, βλεπεις εσυ ναναι ερωτας, αλλα ειναι ενθουσιασμος..κανε εσυ υπομονη κ θα περασει Διαβάστε περισσότερα...\nπως θα την κανω να με ερωτευτει.δεν αντεχω φορα την βλεπω και εχει τελειο σωμα,κατι τελεια χερια δεν αντεχω. τι να κανω ?ειμαι ψηλος(165εκ)καστανος και 62 κιλα\tΑπάντηση:\nΤα συναισθήματα δεν μπορούμε να τα επιβάλλουμε στους άλλους.Να είσαι ο εαυτός σου και να μην το παίζεις δήθεν.Τότε αυξάνεις τις πιθανότητες σου να πετύχεις το σκοπό σου.Αλλά γιατί βιάζεσαι;12 χρονών είσαι ακόμα,δεν ήρθε και το τέλος του κόσμου. Διαβάστε περισσότερα...\nΝαι... Και οχι μονο... :(\nΑυτη η ευαισθησια! :/ Διαβάστε περισσότερα...\nΟι αντρες προσπαθουν να εντυπωσιασουν με ωραιες ατακες και κανουν τα παντα να περασει ωραια στο 1ο ραντεβου, να κανουν καλη εντυπωση, ενω οι γυναικες σκεφτονται... "μμμ προικισμενος φαινεται"... δλδ πως θα μας ριξουν στο κρεβατι! :) Διαβάστε περισσότερα...\nτο οτι εχει μια υπεροχη γυναικα κ παιδια,αυτο το λες εσυ,ο ιδιος τι λεει;συμφωνω με τους απο πανω...το οτι βλεπει τσοντες δεν ειναι κακο.ισα ισα που μπορει ναπαρει κ καμια ιδεα να τη χρησιμοποιησει με σενα.το να βλεπει ομως συνεχεια τσοντες γιατι η ερωτικη του ζωη ειναι χαλια,αυτο ειναι ενα θεμα που θα πρεπει να το συζητησετε μαζι. Διαβάστε περισσότερα...\nΓΟΥΣΤΑΡΩ ΜΙΑ ΣΥΜΜΑΘΗΤΡΙΑ ΜΟΥ ΣΤΗΝ ΕΚΤΗ ΑΛΛΑ ΕΦΑΓΑ ΧΥΛΟΠΙΤΑ. ΠΩΣ ΘΑ ΤΗΝ ΚΑΝΩ ΝΑ ΜΕ ΕΡΩΤΕΥΤΕΙ?\tΑπάντηση:\nαν δεν σε θελει δεν υπαρχει τροπος κ καλυτερα να μην ασχολεισαι κ δινεις αξια..ο ερωτας με ερωτα περναει ψαξε κ αλλου. Διαβάστε περισσότερα...\nΑξίζει κατά την γνώμη σας να επιμένεις για κάποιον που έχεις ερωτευτεί και δεν σου πολυδίνει σημασια;;αξίζει να προσπαθείς;;\tΑπάντηση:\nοχι τον αφηνεις ελευθερος.δεν μπορεις να επεμβεις στην ευτυχια του.το ξερω ετσι χαλας τη δικη σου.αλλα δεν μπορεις να κανεις αλλιως.\nτι να σου πω...προσπαθησε λιγο αλλα αν ο αλλος εχει παρει την αποφαση του δεν καταφερνεις και πολλα.\nε πονας πολυ αλλα θα σου περασει εστω και μετα απο καιρο.... Διαβάστε περισσότερα...\nΝα τον ερωτευτώ εύκολο ήταν, να τον ξεχάσω τώρα είναι το δύσκολο...Καμιά συμβουλή?\tΑπάντηση:\nΑυτο ειναι ενα προβλημα που μας απασχολει πολυ... Απλα ασχολησου με αλλα ευχαριστα πραγματα, κανε καινουριες γνωριμιες και με τον καιρο περναει, εδω περασε σε μενα...:) Διαβάστε περισσότερα...\nΠώς κάνουμε ένα αγόρι να μας ερωτευτεί?\tΑπάντηση:\nτου καθομαστε Διαβάστε περισσότερα...\nΠως να κανω ενα κοριτσι 13 χρονων να με ερωτευτει τρελα ;\tΑπάντηση:\nλοιπον φιλε μου επειδη εγω ειμαι κοριτσι και μαλιστα 13 σου λεω πωσ ειναι δυσκολα τα πραγματα!αμα δεν σας γουσταρουμε εμεισ πρωτεσ δεν...εκτοσ και αν εισαι καλο παιδι και με ενα ιδιαιτερο παρουσιαστικο.δημοφιλης με χιουμορ καλος μαθητησ ωστε να την ενθουσιασεισ!αν παλι ειστε φιλοι ακομη χειροτερα!δεν αντεχουμε να καταλαβαινουμε πωσ ενας φιλοσ μας μας βλεπει οχι και τοσο φιλικα.....ελπιζω να βοηθησα... Διαβάστε περισσότερα...\nΕχω ερωτευτει ετσι ξαφνικα ενα στενο μου φιλο που ειναι και μεσα στην παρεα μας 3 χρονια αλλα μεσα στην ιδια παρεα βρισκεται και ο πρωιν μου. Τι να κανω βρε παιδια?\tΑπάντηση:\nΔιάβασα και την απάντηση που έδωσε η Ντένια. Εγώ σου προτείνω να δείξεις σημάδια ότι του αρέσεις του. Επίσης είναι ανάλογα και τι σχέσεις έχεις με τον πρωην δλδ αν μιλατε εστω λιγο η αν ειστε τσακωμενοι ωστε να του πεις οτι εισαι ερωτευμενη με τν φιλο τ. Οσο για το αν θα τα φτιαξει ο αλλος μαζι σου η οχι επειδη ησουν πρωην τ φιλο τ ειναι δεν σε αφορα οποιος ερωτευεται ερωτευεται τελος κι αν σου πει τετοιο πραγμα (οτι ησουν πρωην του φιλο του) τοτε δεν σου αρεσει και βρηκε μια δικαιολογια!! Αυ... Διαβάστε περισσότερα...\nΠως λεμε σε εχω ερωτευτει σε διαφορες γλωσσες;\tΑπάντηση:\nI have fallen in love with you!\nIch bin verliebt Διαβάστε περισσότερα...\nΕσυ γιατί απομακρύνθηκες από την στιγμή που του είπες τι αισθάνεσαι;δεν ανταποκρίθηκε;πιστεύω πως για να ξεχάσεις κάποιον πρέπει να μην τον βλέπεις...αν τον βλέπεις κάθε μέρα πιο πιθανό είναι να κολλήσεις παρά να τον ξεχάσεις... Διαβάστε περισσότερα...\nΤι θα κάνει αν μάθει οτι τον ερωτεύτηκα;\tΑπάντηση:\nΤι ερωτησεις ειναι αυτες που κανεις Μαρια?Εισαι 31 χρονων και αναρωτιεσαι μεσα σε μια ιστοσελιδα τι θα κανει καποιοος που ερωτευτηκες οταν του το πεις ?Και περιμενεις απαντηση απο καποιους ασχετους που δεν ξερουν τιποτα επ αυτου?Θα το δεις μονη σου τι θα κανει οταν του το πεις η ιδια.Επειδη ειδα κ την επομενη ερωτηση σου,μη βαζεις τριτους μεσολαβητες,γιατι δεν υπαρχει εγκυροτητα ,ο καθενας μπορει να λεει ο,τι θελει για οποιονδηποτε,τι θα πει αυτο,οτι ειναι κ αληθεια?Οχι βεβαια.Εσυ η ιδια να τ... Διαβάστε περισσότερα...


9 μάσκες ομορφιάς για το πιο λαμπερό και νεανικό δέρμα | The Dot\nΤόσο ο ήλιος όσο και το καθημερινό μακιγιάζ, κάνουν το δέρμα μας να δείχνει αφυδατωμένο και θαμπό. Πάρε τώρα την κατάσταση στα χέρια σου και άλλαξε τα όλα σε μόλις 5 λεπτά. Και πώς θα γίνει αυτό; Με τις μάσκες ομορφιάς που υπόσχονται να κάνουν την επιδερμίδα σου λαμπερή και νεανική. Αν είσαι πρωτάρα στο beauty κομμάτι και δεν ξέρεις ποια μάσκα είναι ιδανική για το πρόσωπο και την επιδερμίδα σου, μην αγχώνεσαι. Στην αρχή ρώτησε έναν ειδικό, μάθε τον τύπο της επιδερμίδας σου και μετά ξεκίνησε. Και μόνο η διαδικασία, θα σου φτιάξει την διάθεση!


Βέρα Μακρομαρίδου – «Η Άσπα του Σασμού είναι πολύ μακριά από εμένα»\n«Προσπαθούσα να μπω στην τηλεόραση αλλά δεν τα κατάφερνα, πέρασαν 10 χρόνια αλλά δεν πειράζει»\n17-11-2021 | 12:33μμ\nΚαλεσμένη της εκπομπής «[email protected]» ήταν το πρωί της Τετάρτης η Βέρα Μακρομαρίδου.\nΗ «Άσπα» της σειράς «Σασμός» αναφέρθηκε στο ρόλο της και στις εξελίξεις των νέων επεισοδίων.\n«Πήγαινα σε κάστινγκ αλλά δεν με έπαιρναν και ήθελα να μπω στην τηλεόραση. Πέρασαν σχεδόν δέκα χρόνια αλλά δεν πειράζει. Και αυτή τη φορά έτσι πήγα, είπα άλλο ένα κάστινγκ. Ήταν μετά τον κορονοϊό όταν άρχισαν να κινούνται και πάλι τα πράγματα και λέω “Πήγαινε και ξέχνα το, μην πας με προσδοκίες και όλα οκ”. Στο κάστινγκ του Σασμού πήγα πιο απενενοχοποιημένη. Είχα απογοητευτεί με τον κορονοϊό που ήταν ένα χρόνο κλειστά τα θέατρα και είπα θα πάω και τι χειρότερο να συμβεί;».\nΤι κοινά έχει με την ηρωίδα που υποδύεται; «Σίγουρα έχω κοινό τον τρόπο που αντιμετωπίζει την ξαδέλφη της, τη φιλία, εκεί μοιάζουμε πολύ δεν αλλάζω και πολλά. Στα ερωτικά της είναι μακριά από εμένα, εκείνη είναι ένα κορίτσι παντρεμένο σε ένα χωριό στην Κρήτη που αυτό ήθελε, αυτό ονειρευόταν, θα ήθελε να έχει παιδιά. Απατάει παρόλα αυτά επειδή δεν της βγαίνει αυτή η «πασιέντζα» , είναι αρκετά μακριά από εμένα».


Δημήτρης Μήλας - «Έφτασα ως εκεί» - Art24News.gr\nHome / ΜΟΥΣΙΚΗ / Δημήτρης Μήλας - «Έφτασα ως εκεί»\nΔημήτρης Μήλας - «Έφτασα ως εκεί»\nΝοεμβρίου 22, 2017 ΜΟΥΣΙΚΗ\nΛίγο πριν το τέλος του 2017 ο Δημήτρης Μήλας μας παρουσιάζει το «Έφτασα ως εκεί». Ένα φολκλορικό κομμάτι με μυθικά και παγανιστικά στοιχεία που παντρεύει έντεχνα το ψυχεδελικό ροκ με κέλτικες επιρροές. Σηματοδοτεί το κλείσιμο ενός κύκλου έξι τραγουδιών και το άνοιγμα ενός νέου, από το 2018, με ζωντανές εμφανίσεις και την ολοκλήρωση της πρώτης δισκογραφικής του δουλείας.\nΤο «Έφτασα ως εκεί» βγαίνει σε συνεργασία με τον Μπάμπη Μουλακάκη, ιδρυτικό μέλος της indie rock μπάντας «The bow», ύστερα από πέντε ακόμα κομμάτια που προήλθαν μέσα από συνεργασίες με, Νίκο Ξαρχάκο, Θέλμα Καραγιάννη, Σοφία Καποράνη, Στέλιο Χαλβαντζή και Νικόλα Αδέσποτο.\nΤο τραγούδι διακρίνεται για τη διαφορετικότητά του, αιφνιδιάζοντάς μας με την ξεχωριστή ενορχήστρωση που φέρει την υπογραφή του Βαγγέλη Καραπέτρου, την συμμέτοχη των Αλέξανδρου Παπανικολάου στο λαούτο, Κώστα Φόρτσα στη γκάιντα & καβάλι, Μπάμπη Μουλακάκη στην ηλεκτρική κιθάρα και σε συνδυασμό με τους εντέχνους στίχους που υπογράφει ο Δημήτρης Μήλας, μας προσφέρουν συνολικά ένα ταξίδι αισθήσεων και εικόνων.\nΔημήτρης Μήλας - «Έφτασα ως εκεί» Reviewed by Art24News.gr on Νοεμβρίου 22, 2017 Rating: 5


Ηράκλειο | 15/02/2019 - 23:03\nΤο διπλό ναυάγιο που είχε γίνει τον περασμένο Δεκέμβριο στη θαλάσσια περιοχή ανάμεσα στα Μάταλα και τον Κομμό ανελκύθηκε την Πέμπτη χάρη στις άμεσες ενέργειες του Λιμενικού Σώματος και της πλοιοκτήτριας εταιρείας.\nΤότε λόγω της θαλασσοταραχής και τα δύο σκάφη είχαν προσαράξει σε βραχώδη ακτή.\nΕκείνη την ημέρα ήταν εντυπωσιακή η αυτοθυσία που είχαν επιδείξει δύο λιμενικοί από τον Λιμενικό Σταθμό Κόκκινου Πύργου και δύο πυροσβέστες που υπηρετούν στη Μεσσαρά, οι οποίοι κατάφεραν να διασώσουν τα μέλη του πληρώματος.\nΣημειώνεται ότι οι άμεσες ενέργειες του Λιμεναρχείου Ηρακλείου και του Λ.Σ Κόκκινου Πύργου είχαν ως αποτέλεσμα να μην σημειωθεί θαλάσσια ρύπανση στην περιοχή.\nΆμεσα κινήθηκαν επίσης τόσο η πλοιοκτήτρια εταιρεία όσο και η εταιρεία που είχαν ασφαλιστεί τα σκάφη με αποτέλεσμα να ανατεθούν οι εργασίες σε εταιρία ναυαγιέρα και σε καταδυτικό συνεργείο με αποτέλεσμα την ανέλκυση της φορτηγίδας, ενώ έγινε και καθαρισμός του βυθού. Η εξέλιξη αυτή ικανοποίησε φορείς και Λιμενικό Σώμα.\nΣημειώνεται τέλος ότι οι λιμενικοί και οι πυροσβέστες που έσωσαν τα μέλη του πληρώματος έχουν προταθεί για απονομή ναυτικού μεταλλίου.


ΒΑΛΚΑΝΙΚΟ ΠΕΡΙΣΚΟΠΙΟ: Ο Ίβιτσα Ντάτσιτς στην Παραλία της Κατερίνης μιλά για το Κοσσυφοπέδιο\nΑύγουστος 28, 2019. 18:15\n«Η Ελλάδα είναι μια φιλική χώρα που κατανοεί τα προβλήματα της Σερβίας, και δεν έχει αναγνωρίσει το Κοσσυφοπέδιο ως ανεξάρτητο αλβανικό κράτος, επειδή η ίδια η Ελλάδα δέχεται επίθεση από τη δημιουργία της Μεγάλης Αλβανίας.\n»Το Κοσσυφοπέδιο είναι ο τόπος όπου δημιουργήθηκε η Σερβία, όπου ήταν η πρώτη πρωτεύουσα, ήταν ο τόπος που έγινε το Πατριαρχείο της Σερβίας», τόνισε ο Σέρβος υπουργός Εξωτερικών και πρόεδρος της Ενωμένης Σερβίας.\n«Το Πατριαρχείο δεν έγινε σε ξένη χώρα, το πατριαρχείο δημιουργήθηκε στη χώρα του, δηλαδή στο Κοσσυφοπέδιο. Θα συνεχίσουμε να αγωνιζόμαστε για τη Σερβία, όσο κι αν είναι δύσκολο αυτό, γιατί απειλούμαστε για αυτό. Δεν κάνουμε τίποτε εναντίον άλλου, υπερασπιζόμαστε τη χώρα μας και θέλουμε μια ειρηνική ζωή για όλους, αλλά δεν αφήνουμε σε κανέναν να μας αφαιρέσει σερβική γη.\n«Ντάτσιτς στην Παραλία: Προσπαθούμε να αποσύρουμε την αναγνώριση της ανεξαρτησίας του Κοσσυφοπεδίου, επειδή το Κοσσυφοπέδιο είναι η γενέτειρα της Σερβίας»\nΑπό αυτήν την άποψη είναι πολύ χρήσιμο να οικοδομούμε φιλικές σχέσεις με την Ελλάδα. Αυτό είναι κατά κάποιο τρόπο ένα διπλωματικό γραφείο, το οποίο δημιούργησε ο Ντράγκαν Μάρκοβιτς Πάλμα, εδώ στην Παραλία, μπαίνοντας εδώ, νιώθεις σαν να είσαι στη Σερβία», πρόσθεσε ο Ντάτσιτς.\n«Εδώ και πέντε χρόνια στο Γραφείο έχουν έρθει 150 χιλιάδες πολίτες της Σερβίας, φυσικά δεν ήρθαν για κάποια βοήθεια, αλλά ήρθαν σε ένα σερβικό φιλικό σπίτι σε ένα φιλικό κράτος, στη Δημοκρατία της Ελλάδας.\nΕπίσης, ήρθαν εδώ πολλοί πολίτες από τη Σερβία που αντιμετώπιζαν πρόβλημα, το Γραφείο επιλήφθηκε των υποθέσεων τους και τα προβλήματα λύθηκαν. Αυτή τη σεζόν δεν υπήρξε καμία περίπτωση κλοπής τσάντας, ή απώλειας διαβατηρίων ή χρήματος τόνισε ο Επίτιμος πρόξενος της Ελλάδας στη Σερβία, Ντράγκαν Μάρκοβιτς Πάλμα.\nΟ Πάλμα δεν παρέλειψε να συγχαρεί τον Κυριάκο Μητσοτάκη και τη Νέα Δημοκρατία για την εκλογική τους νίκη και δήλωσε ότι πιστεύει ότι θα στηρίξει η νέα κυβέρνηση τη Σερβία στην ευρωπαϊκή της πορεία.\nΕτικέτες Κοσσυφοπέδιο, Παραλία, Σερβία


ΠΑΟΚ Κ19: Το buzzer beater που τον κράτησε στο κόλπο!\nΕνα μεσημέρι που θα το θυμάται για πάντα στην ποδοσφαιρική του διαδρομή έζησε ο 17χρονος Γιάννης Γκιτέρσος. Ο νεαρός ποδοσφαιριστης της Κ19 του ΠΑΟΚ στην πρώτη του εμφάνιση με την ομάδα ήταν ο λυτρωτής στο χθεσινό θρίλερ με τον Ιωνικό. Ο Δικέφαλος μέχρι το 94’ φλέρταρε με μια οδυνηρή ισοπαλία που θα ήταν η δεύτερη συνεχόμενη μετά από εκείνη με τον Ατρόμητο και ουσιαστικά θα του περιόριζε τις ελπίδες για ένα ακόμη Πρωτάθλημα.\nΟμως σε εκείνο το χρονικό σημείο ο γεννημένος το 2005 παίκτης, με ένα καθαρά προσωπικό γκολ έδωσε στους ασπρόμαυρους τη νίκη. Ο Δικέφαλος συνεχίζει για τις τελευταίες στροφές του συναρπαστικού και ιδιαίτερα αμφίρροπου πρωταθλήματος της Super League, πηγαίνοντας την επόμενη αγωνιστική στη Λαμία, ενώ εκκρεμούν άλλα πέντε παιχνίδια που είχαν αναβληθεί.\nΟ ΠΑΟΚ άνοιξε το σκορ νωρίς, στο 3′ με σουτ του Γκαρνέτα, ωστόσο ισοφαρίστηκε στο 29′. Παρότι απορρόφησε την πίεση και προσπάθησε να αναπτυχθεί, δυσκολεύτηκε να βρει λύσεις. Η λύση ήρθε τελικά, στις καθυστερήσεις του αγώνα, όταν ο Γκιτέρσος οδήγησε τη μπάλα, σούταρε έξω από την περιοχή και σημάδεψε στην δεξιά γωνία του τέρματος. Ο Δικέφαλος έφτασε στους 37 βαθμούς έχοντας δώσει 18 αγώνες ενώ ο Αστέρας που είναι στην κορυφή της βαθμολογίας έχει 42 αλλά και δυο αγώνες περισσότερους.\nΗ σύνθεση του ΠΑΟΚ: Μοναστηρλής, Τασιούρας, Δεληγιάννης, Μελενικιώτης, Ζίλο, Κωττάς, Γκαρνέτας(65′ Σπυράκος), Αθανασίου (80′ Κιτσάκης), Μπάμπουρας, Δαρέλας, Σπυριδόπουλος (53′ Γκιτέρσος).\nΓκοντσάρεβα: «Σταματήστε να σκοτώνετε τα αδέρφια σας»\nΠΑΟΚ: Ενδεκάδα με Σοάρες και Σβαμπ κόντρα στον Ιωνικό


ΕΕ: Προθεσμία ενός μήνα στην Τουρκία για αποκλιμάκωση της έντασης στην Αν. Μεσόγειο | Liberal.gr\nΣάββατο 29 Αυγούστου 2020, 14:12\nΠροθεσμία ενός μήνα δόθηκε από την Ευρωπαϊκή Ένωση στην Τουρκία προκειμένου να συμμορφωθεί και να σταματήσει τις αυθαίρετες ενέργειες και τις παραβιάσεις του Διεθνούς Δικαίου, διαφορετικά οι Ευρωπαίοι ηγέτες θα στραφούν στο μαστίγιο των κυρώσεων.\nΣυγκεκριμένα η έκτακτη Σύνοδος Κορυφής που θα πραγματοποιηθεί στις 24 και 25 Σεπτεμβρίου έχει ως αντικείμενο τις σχέσεις της Ε.Ε. με την Τουρκία και έτσι εάν μέχρι τότε δεν έχει υπάρξει αποκλιμάκωση στην περιοχή και δεν έχουν δημιουργηθεί οι προϋποθέσεις για την έναρξη διαλόγου με τη γειτονική χώρα, μια σειρά από αυστηρές κυρώσεις θα βρεθούν στο τραπέζι.\nΟ Ύπατος Εκπρόσωπος της Ε.Ε. για την εξωτερική πολιτική Ζοζέπ Μπορέλ ήταν μάλιστα ξεκάθαρος στις δηλώσεις του χθες μετά την ολοκλήρωση των εργασιών του άτυπου Συμβουλίου Εξωτερικών Υποθέσεων στο Βερολίνο. Όπως επισήμανε, θέλει το επόμενο διάστημα να προσπαθήσει τόσο ο ίδιος, όσο και η προεδρεύουσα του Ευρωπαϊκού Συμβουλίου, Γερμανία, να δημιουργήσει «χώρο για διαπραγματεύσεις για όλα τα θέματα της περίπλοκης και δύσκολης σχέσης με την Τουρκία». Παράλληλα όμως παρουσίασε έναν πολύ εκτεταμένο και ουσιαστικό κατάλογο κυρώσεων που θα επιβληθούν στην Άγκυρα αν επιμείνει στις παράνομες δραστηριότητές της στην Ανατολική Μεσόγειο.\nΜάλιστα ο κ. Μπορέλ υπογράμμισε πως υπάρχει «πολιτική συναίνεση» και θα δοθεί εντολή στις αρμόδιες υπηρεσίας να προσθέσουν στον κατάλογο κυρώσεων ονόματα που προτείνει η Κυπριακή Δημοκρατία και που σχετίζεται με τις παράνομες γεωτρήσεις στην κυπριακή ΑΟΖ. Πέραν αυτού, όπως πρόσθεσε είναι δυνατόν οι κυρώσεις να συμπεριλάβουν περιουσιακά στοιχεία, όπως «πλοία», καθώς και την απαγόρευση πρόσβασης σε ευρωπαϊκές υποδομές, κεφάλαια και τεχνολογία.\nΕπιπροσθέτως, χθες η Ελλάδα κέρδισε την ομόθυμη στήριξη και την συμπαράσταση των Ευρωπαίων εταίρων της, με τον κ. Μπορέλ να δηλώνει μετά την ολοκλήρωση του άτυπου Συμβουλίου των υπουργών Εξωτερικών ότι είναι «ξεκάθαροι και αποφασισμένοι σε ό,τι αφορά την υπεράσπιση των ευρωπαϊκών συμφερόντων και την αλληλεγγύη προς την Ελλάδα και την Κύπρο». Είναι εμφανές δε ότι ακόμη και όσοι προκρίνουν την ανάγκη για διάλογο με την Τουρκία, αντιλαμβάνονται ότι η έκταση της τουρκικής παραβατικότητας υπονομεύει πλέον τη λειτουργικότητα των σχέσεων Ε.Ε.-Τουρκίας.\n«Η Τουρκία πρέπει να απέχει από μονομερείς ενέργειες. Αυτό αποτελεί βασικό στοιχείο προκειμένου να προχωρήσει ο διάλογος. Θέλουμε να βρούμε δρόμο προς μια πιο υγιή σχέση, προς όφελος τόσο της ΕΕ όσο και της Τουρκίας», επισήμανε χαρακτηριστικά.\nΑπό την πλευρά του, ο οικοδεσπότης του Συμβουλίου Εξωτερικών Υποθέσεων Χάικο Μάας τόνισε πως η διαμεσολαβητική προσπάθεια του Βερολίνου θα συνεχιστεί τις επόμενες ημέρες και εβδομάδες και κάλεσε την Τουρκία πρέπει «να δημιουργήσει τις κατάλληλες προϋποθέσεις, να μη συνεχίσει τις προκλήσεις που τακτικά συμβαίνουν».\n«Η ώρα είναι τώρα. Θέλουμε να δώσουμε μια ευκαιρία στην διπλωματία. Για αυτό πρέπει η Τουρκία να δημιουργήσει τις προϋποθέσεις και να απέχει από τις προκλήσεις τις οποίες έχουμε συνεχώς να αντιμετωπίσουμε», ανέφερε ο κ. Μάας, κάνοντας μάλιστα λόγο για μία κρίση που έχει πάρει «επικίνδυνες» διαστάσεις.\nΕπίσης, ο κ. Δένδιας εξέφρασε την ελπίδα ότι η Τουρκία «θα επανέλθει στη λογική, θα σταματήσει τις προκλήσεις και τις αυθαίρετες ενέργειες, θα σταματήσει τις παραβιάσεις του διεθνούς δικαίου και θα επιτρέψει στην Ελλάδα να επανέλθει σε ένα πλαίσιο συζήτησης για τη μία διαφορά, δηλαδή την υφαλοκρηπίδα και τις υπερκείμενες θαλάσσιες ζώνες, με πλαίσιο αναφοράς το Διεθνές Δίκαιο και το Δίκαιο της θάλασσας».\n«Παραταύτα, έχω επανειλημμένα προσπαθήσει προκειμένου να μην υπάρξει περαιτέρω κλιμάκωση και αυτό γίνεται εν μέρει μόνο με το να μιλάει κανείς συνεχώς και με τις δύο πλευρές. Οι διαφορές που υπάρχουν εκεί σε ό,τι αφορά τον διαχωρισμό των οικονομικών ζωνών μπορούν να αντιμετωπιστούν μόνο μαζί. Για αυτό προσπαθεί η Γερμανία», υποστήριξε η κα Μέρκελ.


Τετάρτη, 11 Ιανουαρίου 2017 17:18\nΠόσο άγρια μπορούν να γίνουν τα ένστικτα ενός ανθρώπου, προκειμένου να καταφέρει να επιβιώσει; Ποιος πονάει περισσότερο στη σχέση θύματος-θύτη; Υπάρχει νικητής και ηττημένος σ’ ένα παιχνίδι εξουσίας; Για πόσο; Ποιο το λάθος; Ποιο το σωστό; Και, κυρίως, ποιος το ορίζει; Τι ρόλο παίζει άραγε η πίστη; Ή η επίφασή της; Οι έσχατοι έσονται πρώτοι; Το αντίστροφο;\nΤοποθεσία: Τεχνοχώρος CARTEL, Αγ. Άννης & Μικέλη 4, Βοτανικός Ημερομηνία: Από Παρασκευή 17 Φεβρουαρίου 2017 έως Κυριακή 9 Απριλίου 2017 Κάθε Παρασκευή, Σάββατο και Κυριακή στις 9.00 μ.μ.\nΠληροφορίες-κρατήσεις: 693 9898258 (ώρες επικοινωνίας 14:00-21:00)


Οικοσελίδα > Lifestyle > Σχέσεις και Σεξ > Γιατί το να τα φτιάξεις με τον κολλητό σου είναι καλή ιδέα!\nΦιλαράκια και όχι μόνον\nΓιατί το να τα φτιάξεις με τον κολλητό σου είναι καλή ιδέα!\nΠριν 200 χρόνια, το «ζευγάρωμα» ήταν οικογενειακή υπόθεση. Πλέον, έχουμε την ελευθερία να είμαστε με όποιον πραγματικά θέλουμε και για όσο καιρό θέλουμε.\nΑλλά ποιος είναι η καλύτερη επιλογή;\nΜήπως ο καλύτερος μας φίλος; Περιέργως η απάντηση είναι ναι.\nΣχετικές έρευνες έδειξαν πως οι σχέσεις με τον καλύτερο μας φίλο προσφέρουν:\nΚαλύτερη ποιότητα σχέσης\nΜεγαλύτερη διάρκεια σχέσης\nΑυτό δεν σημαίνει, βέβαια, πως ο τωρινός καλύτερος σου φίλος είναι και το ιδανικό άτομο για σένα. Σημαίνει πως, πριν αρχίσεις να βγαίνεις με κάποιον, μπορείς να τον περάσεις από ορισμένα τεστ.\nΓιατί, εξάλλου, τα πάμε τόσο καλά με τους φίλους μας;\nΌλα έχουν να κάνουν με μια ανθρώπινη τάση που έχει να κάνει με την αύξηση της παραγωγικής ικανότητας. Όλοι, κατά βάθος, θέλουμε να γίνουμε καλύτερα άτομα και σήμερα, ο κόσμος αναζητεί αυτήν την τάση στο άλλο του μισό.\nΓια παράδειγμα, η υγιεινή διατροφή ή το διάβασμα είναι ορισμένα πράγματα που κάνουν μια σχέση «ευεργετική» για το άτομο.\nΣτο παρελθόν, οι σχέσεις βασίζονταν επάνω στην ανάγκη για επιβίωση, πλέον, τα ζευγάρια προσφέρουν πολύ περισσότερα στο άτομο.\nΟ "κύκλος ζωής" του ανδρικού μορίου\nΣε ποια ηλικία μειώνεται το μέγεθος του πέους...\nΔεν είναι μυστικό πως η ανδρική σεξουαλική λειτουργία φθίνει με την ηλικία. Καθώς πέφτουν τα επίπεδα τεστοστερόνης του άνδρα, χρειάζονται περισσότερα για να τον διεγείρουν, ενώ όταν διεγερθεί, χρειάζεται περισσότερος χρόνος για να έχει στύση και να έρθει σε οργασμό. Και αφού έρθει σε οργασμό, να ξαναδιεγερθεί. Επίσης η ηλικία...


Ο Ανάρχας τση Ζάκυθος: Αυτοί οι τύποι ???\n– τεχνολογίας η οποία σιγά – σιγά και ύπουλα μεταφέρεται στις Ανατολικές χώρες που σε συνδυασμό με τα εκεί ανύπαρκτα μεροκάματα είναι καταστροφή. Φυσιολογικότατα και με μαθηματική ακρίβεια οδηγείται σε φτώχεια και οικονομικό μαρασμό. Προσωπικά βλέπω να οδηγούμαστε σε μια Ευρώπη στιλ Λατινικής Αμερικής. Και αυτή έδιωξε τους Ευρωπαίους αποικιοκράτες και έμπλεξε πολύ χειρότερα, αποτέλεσμα που εύκολα βλέπει σήμερα και ο πιο βλάκας. Αναγκάστηκε (η Ευρώπη) να σεγοντάρει την Αμερική σε οικονομικά μέτρα ενάντια στον καπιταλιστή πλέον Πούτιν, για την υπόθεση Κριμαίας – Ουκρανίας ένα πρόβλημα που η «βαθειά» Δύση εσκεμμένα προκάλεσε. Σιγά μην άφηνε ο οποιοσδήποτε στήσιμο πυραύλων δίπλα στο «σπίτι» του, ή το χάσιμο του στόλου του (Κριμαία) στη Μαύρη και Μεσόγειο θάλασσα, μη λέμε μακακίες τώρα… Όταν έγινε κάτι τέτοιο στη Κούβα η Αμερική κόντεψε να κάμει τον πλανήτη γης Μαδιάμ το ξεχάσαμε?\nΤότε όμως μέτραγε η πυρηνική βόμβα ενώ τώρα πλέον μετράει ο πόλεμος με το γάντι. Αφού φτιάχτηκε κάπως ο Πούτιν με το πόλεμο του Ιράκ που ανέβασε τη τιμή των καυσίμων στα ύψη, τώρα με την πλήρη πτώση των τιμών ζορίζεται αυτός, και αντί να ανασάνει η Ευρώπη πολύ όμορφα με το κόλπο της Κριμαίας δεν έχει χειμωνιάτικα κανένα κέρδος αλλά μάλλον χασούρα. Είναι το γνωστό με ένα σμπάρο δυο τρυγόνια! Αμά και η Αγγλία που δεν έχει το ίδιο νόμισμα τι κάνει? Πιο πολύ της κοστίζει πλέον η εξόρυξη πετρελαίων από τη Βόρεια Θάλασσα (λόγω μεγάλου βάθους) παρά να τα αγοράζει, «μέσα» μπαίνει! (Αυτή βέβαια μπορεί να έχει βάλει στο «μαντήλι» υποσχέσεις για πάρτη της). Φυσικά οι τιμές του πετρελαίου δεν μπορεί να διατηρηθούν χαμηλά γιατί τινάζονται όλα στο αέρα για τα διεθνή Φάουντς (sic) και το πολύ σε ένα χρόνο όλα θα έχουν επιστρέψει στον παλιό «καλό» ρυθμό τιμών, μόνο που μαζί με αυτό θα έχουν αλλάξει πολλά για τον κοσμάκη. Βρισκόμαστε σε μια προεκλογική περίοδο πολύ κρίσιμη και οι αποφάσεις του κάθε Έλληνα είναι καθοριστικές, είναι αυτό που λένε διάλεξε και πάρε. Μετράς το μπόι σου και ράβεις «κουστούμι». Άλλωστε η ζωή σε αυτή τη χώρα μέσα σε ένα «κουστουμάκι» σπαταλιέται ανέκαθεν. Και έχεις και εκειόνε το ράφτη να σε αρωτάει «δεξιός» είσαι, ή «αριστερός»? Μη τρομάζετε για τη κατασκευή του καβάλου πρόκειται και μόνο !!!\nΑναρτήθηκε από takis zante στις 3:24 μ.μ.


Η Hyundai Motorsport ανακοίνωσε πως οι οδηγοί της σε WRC και ETCR, Thierry Neuville και Norbert Michelisz αντίστοιχα, θα συμμετάσχουν σε μια ανταλλαγή αγωνιστικών στο Βέλγιο.\nΜια ξεχωριστή εκδήλωση διοργανώνει η Hyundai Motorsport στην πίστα του Zolder στο Βέλγιο, με τη συμμετοχή δύο εργοστασιακών της οδηγών και των αντίστοιχων αυτοκινήτων.\nΚατά τη διάρκεια του αγώνα που θα διεξαχθεί στη βελγική πίστα (8-10 Ιουλίου) στο πλαίσιο του FIA ETCR, πρωταθλήματος πίστας με ηλεκτρικά αυτοκίνητα, η Hyundai θα προχωρήσει σε μια ιδιότυπη, εντός των “τειχών”, ανταλλαγή.\nΠιο συγκεκριμένα, ο Βέλγος εργοστασιακός οδηγός της ομάδας στο Παγκόσμιο Πρωτάθλημα Ράλλυ, Thierry Neuville, θα βρεθεί στην πίστα μαζί με τον Ούγγρο οδηγό της ομάδας στο ETCR, Norbert Michelisz.\nΚαθένας από τους δύο, θα έχει την ευκαιρία να οδηγήσει το αγωνιστικό του συναδέλφου του, λαμβάνοντας μάλιστα οδηγίες από τον καθ’ ύλην αρμόδιο.\nΈτσι, ο Neuville θα βρεθεί για πρώτη φορά πίσω από το τιμόνι του Hyundai Veloster N ETCR, ενώ ανάποδη διαδρομή θα ακολουθήσει ο Michelisz, ο οποίος θα οδηγήσει το Hyundai i20 N Rally1.\nHyundai: Διαφορετικές διαδρομές – κοινός παρονομαστής\nΌπως αναφέρεται στην ανακοίνωση της Hyundai Motorsport, αυτή είναι η πρώτη φορά που τα δύο συγκεκριμένα αγωνιστικά, θα βρεθούν σε κοινή εκδήλωση-επίδειξη.\nΗ “συνάντηση” των δύο αγωνιστικών θα πραγματοποιηθεί το απόγευμα του Σαββάτου 9 Ιουλίου. Ταυτόχρονα, τόσο ο Neuville όσο και ο Michelisz θα αναλάβουν το ρόλο “δασκάλου”, στους γύρους της πίστας που έχει μήκος 4,01 χιλιομέτρων.\nΈνα κοινό χαρακτηριστικό των Hyundai Veloster N ETCR και i20 N Rally1, είναι πως αμφότερα υιοθετούν την τεχνολογία εξηλεκτρισμού, την οποία υποστηρίζει εμπράκτως η κορεατική μάρκα.\nTo Hyundai Veloster N ETCR, πρώτο πλήρως ηλεκτρικό αγωνιστικό της κορεατικής μάρκας, είναι πισωκίνητο και αποδίδει μέγιστη ισχύ 500 kW (670 ίπποι).\nΑπό την άλλη, το υβριδικό Hyundai i20 N Rally1 είναι τετρακίνητο, ενώ συνδυάζει κινητήρα εσωτερικής καύσης ισχύος 380 ίππων, με ηλεκτροκινητήρα απόδοσης 100 kW (136 ίπποι), ενώ είναι κατά 600 κιλά ελαφρύτερο του Veloster N ETCR.\nΓια αποστάσεις έως 20 χιλιόμετρα, το Hyundai i20 N Rally1 έχει τη δυνατότητα κίνησης με τον ηλεκτροκινητήρα, στο Service Park ή προκαθορισμένα σημεία των απλών διαδρομών στους αγώνες του WRC.\nΌπως τονίζει η Hyundai Motorsport, η τεχνογνωσία από την ενασχόληση με τα δύο εξηλεκτρισμένα αυτοκίνητα, θα βοηθήσει την “μαμά” εταιρεία στην διαδικασία έρευνας και ανάπτυξης για τα μελλοντικά της αυτοκίνητα.\n“Η αλλαγή αυτοκινήτου στο Zolder θα είναι πολύ διασκεδαστική για μένα και τον Norbi ως οδηγούς – αλλά και για τους θεατές στο Σαββατοκύριακο της FIA ETCR”, δήλωσε ο Thierry Neuville. “Η οδήγηση αυτοκινήτων από άλλες μορφές αγώνων είναι πάντα ενδιαφέρουσα και μπορείς πάντα να μάθεις πολλά από τους οδηγούς.\n“Το Hyundai Veloster N ETCR θα είναι πολύ ενδιαφέρον. Με 500 kW – πέντε φορές περισσότερα από το υβριδικό κιτ στο αυτοκίνητό μου στο Rally1 – είναι πολύ ισχυρό, αλλά είναι επίσης πολύ βαρύτερο, οπότε ανυπομονώ να μάθω πώς επιταχύνει και πώς λειτουργεί στην πίστα.\n“Φυσικά, θα είναι επίσης διασκεδαστικό να βάλουμε τον Norbi στο αυτοκίνητο Rally1 – όπως και για μένα, έτσι και γι’ αυτόν θα είναι ένα άλμα σε κάτι εντελώς διαφορετικό.\n“Θα είναι ωραίο να φέρω κάποιον καινούργιο στο “γραφείο μου” και να δω την αντίδρασή του στην τελευταία γενιά αυτοκινήτων WRC, ενώ θα προσφέρουμε θέαμα για τους Βέλγους οπαδούς”.\n“Η οδήγηση του Hyundai i20 N Rally1 θα είναι μια πολύ ενδιαφέρουσα εμπειρία”, πρόσθεσε ο Νorbert Michelisz. “Τα αυτοκίνητα του WRC είναι πάντα εντυπωσιακά και τα νέα αυτοκίνητα για το 2022 δεν αποτελούν εξαίρεση.\n“Ελπίζω ότι ο Thierry θα μου δώσει μερικές συμβουλές για να αξιοποιήσω το αυτοκίνητο με τον καλύτερο δυνατό τρόπο και ότι θα μπορέσουμε και οι δύο να διασκεδάσουμε και να προσφέρουμε θέαμα σε όλους.\n“Η σεζόν στο FIA ETCR φέτος είναι η πρώτη μου με ηλεκτρική ενέργεια, οπότε σε αυτή την αλλαγή, θα οδηγήσω για πρώτη φορά ένα υβριδικό αγωνιστικό αυτοκίνητο.\n“Θα είναι πραγματικά ενδιαφέρον να δούμε πώς θα αισθανόμαστε με την επιπλέον ώθηση – ειδικά με ένα υβριδικό σύστημα στον ορίζοντα για τα αυτοκίνητα TCR στο εγγύς μέλλον.\n“Ίσως κάνω κρυφά μερικές επιπλέον δοκιμές, για να έχω ένα προβάδισμα! Ο Thierry είναι ένας σπουδαίος οδηγός – είναι αστέρι στο WRC, αλλά έχει κερδίσει και στο TCR στο παρελθόν, οπότε είμαι σίγουρος ότι θα αισθανθεί αμέσως σαν στο σπίτι του στο Hyundai Veloster N ETCR.\nΑνυπομονώ να δω τι σκέφτεται για το αυτοκίνητο”.\n“Η ηλεκτρική ενέργεια στους αγώνες είναι ένας νέος, αλλά σημαντικός πυλώνας της δουλειάς μας στη Hyundai Motorsport, οπότε να παρουσιάζουμε ταυτόχρονα τα Hyundai i20 N Rally1 και Hyundai Veloster N ETCR, είναι μια εξαιρετική ευκαιρία”, ανέφερε ο εκτελών χρέη επικεφαλής της Hyundai Motorsport, Julien Moncet. “Παρόλο που και τα δύο διαθέτουν στοιχεία ηλεκτρικής ενέργειας, είναι πολύ διαφορετικά, όχι μόνο επειδή αντιμετωπίζουν πολύ διαφορετικές προκλήσεις στον ανταγωνισμό, αλλά και επειδή ο τρόπος με τον οποίο χρησιμοποιείται η ηλεκτρική τεχνολογία σε αυτά εφαρμόζεται με διαφορετικούς τρόπους – υβριδικό στο Rally1, ενώ το αυτοκίνητο ETCR τροφοδοτείται αποκλειστικά με ηλεκτρική ενέργεια.\n“Θα είναι πολύ ενδιαφέρον να ακούσουμε τα σχόλια του Thierry και του Norbi για το αυτοκίνητο του άλλου. Το να έχουμε μαζί τα δύο ηλεκτροκίνητα σχέδια που παράγονται από την Hyundai Motorsport δείχνει επίσης το εύρος της τεχνογνωσίας που αναπτύσσουμε μέσω των έργων μας – γνώση που μοιράζεται με το ευρύτερο δίκτυο Έρευνας ; Ανάπτυξης για να βοηθήσει στην ανάπτυξη της επόμενης γενιάς ηλεκτρικών αυτοκινήτων δρόμου για την Hyundai”.\n#Hyundai Veloster N ETCR,


Πότε θα παιχτούν οι αγώνες που αναβλήθηκαν (ΔΗΛΩΣΗ ΚΟΥΜΑ) | Protathlima.com\nΜεταξύ άλλων στις δηλώσεις του αμέσως μετά το τέλος της συνάντησης στο Υπουργείο Δικαιοσύνης, ο Πρόεδρος της ΚΟΠ, Γιώργος Κούμας, ανέφερε:\n«Θέλω να ευχαριστήσω ιδιαίτερα τον Υπουργό Δικαιοσύνης και το Αρχηγείο Αστυνομίας. Σήμερα είχαμε καλά νέα. Ευελπιστώ ότι με την αρωγή του κράτους, το πρωτάθλημα, να επαναρχίσει χωρίς φακέλους, χωρίς βία και με θέαμα. Θα ανακοινώσουμε το πρόγραμμα εντός της ημέρας. Θα γίνουν οι αγώνες κυπέλλου την Τετάρτη και το Σάββατο θα έχουμε τους αγώνες της αγωνιστικής που αναβλήθηκε. Ευχαριστούμε το κράτος και τον Υπουργό».\n«Έγιναν κάποιες συζητήσεις. Θα υλοποιηθούν κάποια πράγματα και θα υπάρχει ο μηχανισμός που θα προστατεύει τους διαιτητές και τις οικογένειες τους».\nΓια το νέο φάκελο που ήρθε: «Η προσπάθεια του Υπουργείου και της Αστυνομίας είναι να σταματήσει αυτό το φαινόμενο. Δεν είναι το πιο εύκολο η προσαγωγή σε δίκη για τους φάκελους».\nΕΡΑΝΟΣΙΑΝ: «Ήθελε μια φάση ο Τρισκόφσκι…»\nΕύη Χριστοδούλου - 19:44\nΔείτε τις δηλώσεις του προπονητή της Δόξας Έντουαρντ Ερανοσιάν στη διάσκεψη τύπου μετά την ήττα από την ΑΕΚ: «Είναι δύσκολο να μιλάμε μετά από τέτοιο...


Home PLUS Πότε θα τελειώσει η κοροϊδία με το πόθεν έσχες;\nPosted By: Mpouzou Teamon: Μάιος 12, 2016 In: PLUS, ΠαρατηρητήριοNo CommentsViews: 145 views\nΚάθε χρόνο μαθαίνουμε το «έσχες», αλλά το «πόθεν» που ενδιαφέρει περισσότερο… αγνοείται\nΚάθε χρόνο η ίδια ιστορία. Η δημοσιοποίηση του… πόθεν έσχες των πολιτικών αρχηγών και των βουλευτών γίνεται θέμα συζήτησης και εμείς μαθαίνουμε ποιος είναι πλούσιος, ποιος είναι φτωχός, ποιος είναι μεγαλοκαταθέτης, ποιος μεγαλοϊδιοκτήτης ακινήτων και ποιος σκαφάτος.\nΜόνο που αυτά που μαθαίνουμε είναι τα περιουσιακά στοιχεία που οι εκπρόσωποι του Εθνους διέθεταν τέσσερα χρόνια πριν, ενώ το ενδιαφέρον θα ήταν να μαθαίναμε ποια είναι η τρέχουσα (η περυσινή ουσιαστικά) περιουσία τους και όχι αυτή του 2012 που παρουσιάζεται στις δηλώσεις του 2013.\nΑλλά έστω κι έτσι μπορούν να γίνουν συγκρίσεις, όπως επίσης να σημειωθεί και πόσοι απ’ αυτούς κατάφεραν να… αβγατίσουν την περιουσία τους εν καιρώ κρίσης όταν η πλειοψηφία των Ελλήνων έχει φτωχοποιηθεί πλήρως.\nΤο θέμα, όμως, είναι πως αυτό που μαθαίνουμε είναι το ύψος της περιουσίας τους, ενώ το πόθεν έσχες, όπως ακριβώς το λέει και η φράση, σημαίνει ότι πρέπει να μάθουμε από πού προέρχονται αυτά τα περιουσιακά στοιχεία.\nΕίναι το «πόθεν» που έχει ενδιαφέρον, αφού από αυτό θα προκύψουν τυχόν ύποπτες συναλλαγές. Από εκεί θα μπορούσε κάποιος να δει αν ένας πολιτικός διαθέτει περιουσία που προέρχεται από την εύπορη οικογένειά του, από επιχειρηματικές και επαγγελματικές δραστηριότητες ή δεν δικαιολογείται από τα παραπάνω, επομένως θα μπορούσε να προέρχεται από σκοτεινές διαδρομές.\nΑλλά αυτό το «πόθεν» δεν το μαθαίνουμε ποτέ. Κι όχι μόνο δεν το μαθαίνουμε, αλλά με βάση το νέο νόμο δεν δημοσιοποιούνται πλέον ούτε οι διευθύνσεις των ακινήτων που δηλώνουν οι πολιτικοί, για λόγους προστασίας προσωπικών δεδομένων που περιπλέκουν ωστόσο την προσπάθεια να υπάρξει διαφάνεια.\nΚαι δεν είναι μόνο οι διευθύνσεις, αλλά και οι γεωγραφικές συντεταγμένες της ακίνητης περιουσίας των εκπροσώπων του Έθνους, που πλέον απουσιάζουν.\nΣτα φετινά πόθεν έσχες των πολιτικών υπάρχει «λευκό» στα σχετικά τετραγωνάκια των δηλώσεων όπου αναγράφεται ο νομός, ο δήμος ή η κοινότητα, καθώς και η τοποθεσία, οικοπέδων, κατοικιών, διαμερισμάτων, κτημάτων και αποθηκών των βουλευτών.\nΑποτέλεσμα αυτής της παρέμβασης είναι να μην έχουν τη δυνατότητα οι πολίτες να γνωρίζουν εάν ένας εκπρόσωπός τους διαθέτει ή απέκτησε ακίνητο στην πιο ακριβή ή στην πιο απομακρυσμένη περιοχή της χώρας ή του εξωτερικού, με ό,τι αυτό μπορεί να σημαίνει. Το ίδιο ισχύει και για τους αριθμούς νηολογίου και κυκλοφορίας σκαφών και οχημάτων των βουλευτών.\nΜιλάμε δηλαδή πλέον για ένα πόθεν έσχες, που αφορά τέσσερα χρόνια πριν, που δεν αναφέρει από πού προέκυψαν τα περιουσιακά στοιχεία που παρουσιάζονται και για ένα χαρτοφυλάκιο ακινήτων των 300 της Βουλής που δεν έχει πια ούτε γεωγραφικό προσδιορισμό.\nΓια ποιο πόθεν έσχες λοιπόν μιλάμε και μέχρι πότε θα συνεχιστεί αυτή η κοροϊδία;\nTags: κοροϊδίαπεριουσίαπόθεν έσχεςπολιτικοί\n«Είχα συμφωνήσει με Τσίπρα να απειλούμε τους Ευρωπαίους με Grexit»


Mercedes-Benz: Αιθέρια κύλιση | ΤΡΟΧΟΙ & TIR\nΚυρ, 12/04/2020 - 08:00\nΗ βέλτιστη διαχείριση των αεροδυναμικών αντιστάσεων είναι μία από τις παραμέτρους που καθορίζουν την αποδοτικότητα των οχημάτων κάθε κατηγορίας, των φορτηγών συμπεριλαμβανομένων. Το πόσο σημαντική είναι η μείωση των αεροδυναμικών αντιστάσεων για να εξοικονομηθεί καύσιμο, φαίνεται από ένα και μόνο νούμερο: σε έναν τυπικό ευρωπαϊκό τράκτορα μεγάλων αποστάσεων, απαιτείται το ένα τρίτο περίπου της διαθέσιμης μηχανικής ενέργειας για να υπερνικηθεί η αντίσταση του αέρα.\nΜέχρι πριν από μερικά χρόνια, ο συντελεστής αεροδυναμικής αντίστασης –συντελεστής οπισθέλκουσας Cd- ενός φορτηγού ήταν πρακτικά αντίστοιχος ενός… διαμερίσματος καθώς, η αυτοκινητοβιομηχανία έδινε βάρος σε άλλους τομείς στην κατηγορία των βαρέων οχημάτων.\nΣε σχέση με ένα επιβατικό αυτοκίνητο, ένα φορτηγό έχει σημαντικά μεγαλύτερη μετωπική επιφάνεια, η οποία είναι μάλιστα κάθετη προς τη ροή του αέρα. Οι κατασκευαστές όμως, δεν έδιναν ιδιαίτερη σημασία καθώς, οι αεροδυναμικές αντιστάσεις αποκτούν μεγάλη σημασία για τη μείωση της κατανάλωσης από τα 60 χλμ./ ώρα και πάνω, τη στιγμή που ένα φορτηγό κινείται στο μεγαλύτερο μέρος της ζωής του με πιο μικρές ταχύτητες, κι επίσης ήταν γενικά αποδεκτό ότι, πολύ δύσκολα θα μπορούσε να αλλάξει το σχεδόν τετράγωνο σχήμα μιας καμπίνας φορτηγού.\nΤην τελευταία δεκαετία αυτό έχει αλλάξει, με τους κατασκευαστές να ξοδεύουν πολλή φαιά ουσία στο πώς να μειώσουν το συντελεστή αεροδυναμικής αντίστασης. Πρωτοπόρος σε αυτή την κατεύθυνση η Mercedes, βελτιώνει αδιάκοπα το Actros, αξιοποιώντας την αεροδυναμική σήραγγα που διαθέτει στις εγκαταστάσεις της, και την οποία είχαμε την ευκαιρία να επισκεφθούμε.\nΑπό τη στιγμή του λανσαρίσματος του μοντέλου νέας γενιάς το 2011, μέχρι το ανανεωμένο μοντέλο του 2019, η κατανάλωση του Actros έχει μειωθεί κατά 15% χάρη στις καίριες επεμβάσεις των μηχανικών και σχεδιαστών του κατασκευαστή. Αυτό επιτεύχθηκε χάρη στο αναβαθμισμένο προγνωστικό σύστημα PPC, τις νέες τελικές σχέσεις μετάδοσης για τον πίσω άξονα, και τις έξυπνες επεμβάσεις στην αεροδυναμική συμπεριφορά των επιφανειών του αμαξώματος της καμπίνας. Σε ό,τι άπτεται της αεροδυναμικής, οι δοκιμές εξέλιξης έγιναν στις εγκαταστάσεις της Mercedes στο Unterturkheim, στη Στουτγκάρδη. Εκεί, μηχανικοί εξέλιξης εξομοιώνουν τις συνθήκες ροής του αέρα πάνω σε ένα όχημα στην αεροδυναμική σήραγγα με τη βοήθεια ενός γιγάντιου αξονικού ανεμιστήρα, με σκοπό να βελτιώσουν τον συντελεστή αεροδυναμικής αντίστασης (Cd) και κατά συνέπεια, την αποδοτικότητα ενός οχήματος.\nΕιδικά για τα MirrorCam, τις κάμερες που αντικαθιστούν τους καθρέπτες, ένα σύστημα που δεν είχε τοποθετηθεί ποτέ πριν σε φορτηγό παραγωγής, οι δοκιμές στην αεροδυναμική σήραγγα απεδείχθησαν καθοριστικές: τόσο για τον σχεδιασμό του κελύφους των καμερών, όσο και για την ιδανική θέση στην οποία θα έπρεπε να τοποθετηθεί στην αριστερή και δεξιά πλευρά του Actros.\nΣε αντίθεση με τους παραδοσιακούς εξωτερικούς καθρέπτες, τα MirrorCam είναι καρφωμένα≫ πάνω στον σκελετό της οροφής. Σύμφωνα με τη Mercedes, από τα MirrorCam μόνο, προέρχεται μείωση της κατανάλωσης καυσίμου κατά 1,5% σε σχέση με ίδιο όχημα που ≪φοράει≫ συμβατικούς καθρέφτες: ως γενικός κανόνας, ο συντελεστής οπισθέλκουσας πρέπει να βελτιωθεί κατά 10% ώστε η κατανάλωση καυσίμου να μειωθεί 3%.\nΜηχανολογία και αισθητική\nΗ σήραγγα επιτρέπει στους μηχανικούς να δημιουργήσουν ταχύτητες ανέμου που αγγίζουν τα 250 χλμ./ώρα. «Εδώ, παράλληλα με τους υπολογισμούς ροής με υπολογιστές - δηλαδή ψηφιακές προσομοιώσεις με υπολογιστική ρευστότητα (CFD) - πραγματοποιήθηκαν δειγματοληπτικοί έλεγχοι για να επιβεβαιωθεί η αεροδυναμική βελτίωση όλων συνιστωσών≫, λέει ο Michael Hilgers, Επικεφαλής CAE Vehicle Functions in Commercial στο τμήμα εξέλιξης επαγγελματικών οχημάτων της Mercedes-Benz. Επιπλέον, οι αεροδυναμικές μετρήσεις επικυρώνονται κατά τη διάρκεια δοκιμών σε πραγματικές συνθήκες στο δρόμο, καθώς καλές οι εξομοιώσεις σε εργαστηριακό περιβάλλον, αλλά θα πρέπει να πιστοποιηθούν και σε πραγματικές συνθήκες. Οι μηχανικοί επωφελούνται έτσι από την επιβεβαίωση (ή μη) των αλλαγών που πραγματοποιούν, οι οποίες μπορούν έπειτα να χρησιμοποιηθούν για να κάνουν τα φορτηγά παραγωγής της Mercedes-Benz ακόμη καλύτερα ως προς την αεροδυναμική τους συμπεριφορά.\nΔεν αρκεί όμως κάτι να αποδίδει καλά στην αεροδυναμική σήραγγα –πρέπει να εντάσσεται αρμονικά και στη σχεδιαστική ταυτότητα του κατασκευαστή, οπότε η συνεργασία μεταξύ σχεδιαστών και μηχανικών κρίνεται απαραίτητη. Ο συντονισμός με τους συναδέλφους από άλλους βασικούς κλάδους, ιδίως μεταξύ των σχεδιαστών και της ομάδας παραγωγής, είναι απαραίτητος για την εργασία των εμπειρογνωμόνων της αεροδυναμικής. «Ο στόχος κατά την ανάπτυξη ενός φορτηγού είναι πάντα να βρεθεί από κοινού η καλύτερη λύση», λέει ο Kai Sieber, Επικεφαλής Σχεδιασμού, Brands & Operations της Mercedes-Benz. «Για παράδειγμα, οι βραχίονες κάμερας του MirrorCam προσδίδουν στο νέο Actros μια καθαρή εμφάνιση. Οπτικά, καθώς το εστιακό σημείο του οχήματος μετατοπίζεται προς τα κάτω, από την παράλειψη των μεγάλων καθρεφτών το σχέδιο γίνεται πολύ “δυνατό”, ενώ η απαλοιφή των καθρεφτών χρησιμεύει επίσης για την οπτική υπογράμμιση του δυναμισμού του οχήματος, κι όχι μόνο για την εξοικονόμηση καυσίμων».\nΠώς ακριβώς λοιπόν η δουλειά της ομάδας στην αεροδυναμική σήραγγα συνέβαλε στην περαιτέρω βελτίωση της αεροδυναμικής του νέου Actros; Για παράδειγμα, μέσω δοκιμών στις οποίες προσδιορίστηκε η καλύτερη θέση για τους βραχίονες κάμερας του MirrorCam. Πιθανές θέσεις στην αρχή των δοκιμών, ήταν το άνω και το κάτω τμήμα της κολώνας (A-pillar) και το πάνω μέρος της δεύτερης κολώνας (B-pillar). Για αυτές τις δοκιμές χρησιμοποιήθηκε ένα πραγματικό Actros, στο οποίο αντικαταστάθηκαν οι εξωτερικοί καθρέφτες με πρωτότυπα των βραχιόνων κάμερας - τοποθετημένα το ένα μετά το άλλο στις τρεις θέσεις δοκιμής. Το φορτηγό τοποθετήθηκε στη γεφυροπλάστιγγα στο αεροδυναμικό τούνελ και οι ανεμιστήρες άρχισαν να το «γδέρνουν» με θυελλώδεις ανέμους.\nΗ χρήση μιας γεφυροπλάκας επέτρεψε στους μηχανικούς να μετρήσουν την αεροπορική δύναμη που επενεργούσε στο όχημα καθώς ο αέρας έρεε γύρω από αυτό. Μετά από κάμποσες εργατοώρες, το συμπέρασμα ήταν ξεκάθαρο -η καλύτερη θέση για τους βραχίονες της κάμερας βρίσκεται στην κολόνα Α στην περιοχή του άκρου της οροφής.\nΟρατότητα ίσον ασφάλεια\nΣχεδιαστές και μηχανικοί τέλος, αναζητούσαν επίμονα μια λύση που θα εμπόδιζε το ≪σκληρό≫ ηλιακό φως από το να μείωνε τις επιδόσεις των καμερών του MirrorCam. Σε αυτές τις δοκιμές επικράτησε τελικά, ως βέλτιστη λύση, η μικρή «κουκούλα» με την οποία εξοπλίζονται οι βραχίονες MirrorCam: αν παρατηρήσεις τα μπράτσα των MirrorCam, βλέπεις ότι, το πάνω μέρος εκτείνεται λίγο προς τα πίσω, σαν μία μικρή τέντα που προστατεύει τους φακούς των καμερών. Οι μηχανικοί συμμετείχαν επίσης στην ανάπτυξη των νέων, κοίλων πλευρικών εκτροπέων της καμπίνας. Οι νέοι πλευρικοί εκτροπείς της καμπίνας συμβάλλουν σημαντικά στην καλύτερη διαχείριση του αέρα.\nΕκτός από τη μείωση της κατανάλωσης καυσίμου, οι μηχανικοί εστίασαν επίσης στην εκτροπή ακαθαρσιών και βρωμιάς από το όχημα κατά τη διάρκεια των δοκιμών αεροδυναμικής σήραγγας και των αναλύσεων CFD. Ειδικά για περιοχές που σχετίζονται με την ασφάλεια/ορατότητα, όπως το παρμπρίζ και τα πλευρικά παράθυρα, και τους φακούς των βραχιόνων κάμερας. Η αεροδυναμική επηρεάζει άμεσα πόση βρωμιά εκτοξεύεται από το όχημα προς το ίδιο, όσο και προς τα οχήματα των υπόλοιπων χρηστών του δρόμου.\nΗ αεροδυναμική σήραγγα στο Unterturkheim είναι διαθέσιμη στους σχεδιαστές και μηχανικούς της Mercedes-Benz για οκτώ δεκαετίες. Μέσω του συνεχιζόμενου εκσυγχρονισμού, οι εγκαταστάσεις διατηρούνται ή και ξεπερνούν το επίπεδο της τρέχουσας τεχνολογίας. Δύο κινητήρες συνεχούς ρεύματος, κάθε ένας με ισχύ 250 kW, ρυθμίζουν τον ανεμιστήρα αξονικού άξονα εννέα λεπίδων με τη διάμετρο των 8,5 μέτρων – τόσο ισχυρό ώστε να μπορεί να δημιουργήσει ριπές ανέμου ταχύτητας έως 250 χλμ./ώρα. Για να γίνει αυτό, περίπου 9.000 κ.μ. αέρα διοχετεύονται οριζόντια μέσω του καναλιού σε σχήμα δακτυλίου μήκους 125 μέτρων. Στο κλειστό κτήριο όπου διεξάγονται οι δοκιμές, το όχημα στέκεται σε έναν περιστρεφόμενο δίσκο με διάμετρο δώδεκα μέτρων, έτσι ώστε να μπορεί να εκτεθεί στην ροή του ανέμου όχι μόνο εμπρός, αλλά και πλευρικά σε οποιαδήποτε επιθυμητή γωνία. Στο πλαίσιο της περιστρεφόμενης πλατφόρμας ενσωματώνεται εκτός από ένα δυναμόμετρο και μια πλάστιγγα ζύγισης έξι τμημάτων. Χρησιμοποιείται για τον ακριβή προσδιορισμό πολλών δυνάμεων, συμπεριλαμβανομένης της ισχύος του τεχνητά παραγόμενου ανέμου. Οι δυνάμεις μεταδίδονται έτσι ώστε να δρουν πάνω σε cells μέσω μοχλών και ράβδων και να μπορούν έτσι να αξιολογηθούν.\nΕπαγγελματικά αυτοκίνηταMERCEDES-BENZActrosαεροδυναμική φορτηγών\n689 of 871


Stadia: Δεν είναι το "Netflix για games" δηλώνει η Google. Ένα δωρεάν game το μήνα το πιθανότερο σενάριο\n21 Ιουλίου 2019 Christos Elpidis\nΤα ερωτήματα για τη game streaming υπηρεσία Stadia συνεχίζουν να είναι πολλά και γι' αυτό η Google προσπαθεί να αποσαφηνίσει κάποια πράγματα ανά τακτά διαστήματα απαντώντας απευθείας στις ερωτήσεις των χρηστών.\nΞεκινώντας ανέφερε ότι το Stadia δεν πρέπει να αντιμετωπίζεται από τους χρήστες ως ένα "Netflix για video games" και έπειτα προχώρησε σε λεπτομέρειες για τη συνδρομή Stadia Pro. Αυτός ο τύπος συνδρομής δεν θα σου δίνει πρόσβαση σε έναν κατάλογο δωρεάν παιχνιδιών, αλλά θα υπάρχουν δωρεάν τίτλοι κάθε μήνα όπως έχουμε συνηθίσει από τα PS Plus και Xbox Live Gold.\nΟι συνδρομητές θα απολαμβάνουν streaming σε ανάλυση 4K HDR, ήχο 5.1, αποκλειστικές εκπτώσεις και πρόσβαση σε μόλις ένα δωρεάν παιχνίδι κάθε μήνα που θα παραμένει στον λογαριασμό τους για όσο διατηρούν τη συνδρομή στο Stadia Pro. Σε περίπτωση που διακόψεις τη συνδρομή και αποφασίσεις να την ξαναρχίσεις μετά από κάποιο χρονικό διάστημα, τα δωρεάν παιχνίδια που είχες αποκτήσεις θα βρίσκονται και πάλι στον κατάλογο σου, αλλά όχι αυτά που προσφέρθηκαν δωρεάν όσο "έλειπες".\nΟρισμένοι χρήστες του Reddit εξέφρασαν τις ανησυχίες τους για το ενδεχόμενο σε κάποια φάση να ακυρώσει το Stadia η Google, κάτι που έχει συμβεί αρκετές φορές στο παρελθόν με μεγάλα projects της εταιρείας, όπως για παράδειγμα το Google+. Ο κ. Doronichev ήταν ξεκάθαρος πως η Google είναι "σούπερ αφοσιωμένη" στο Stadia, αλλά ακόμη και αν γυρίσει ο κόσμος ανάποδα και παρθεί μια τέτοια απόφαση, οι χρήστες θα μπορούν να "τραβήξουν" τα παιχνίδια που έχουν αγοράσει μαζί με τα saves τους μέσω του Google Takeout, έτσι ώστε να τα μεταφέρουν σε άλλη πλατφόρμα gaming.\nΣτο κομμάτι των social λειτουργιών, θα υπάρχουν τα βασικά, όπως λίστα με φίλους και ομαδικές φωνητικές συνομιλίες, ενώ αργότερα θα δούμε τα achievements. Για τις οικογένειες θα δούμε σίγουρα κέντρο ελέγχου στην πρεμιέρα (parental controls) και αργότερα θα υπάρχει η δυνατότητα "family sharing" για τα παιχνίδια.\nΣε ό,τι αφορά τις συσκευές, σκοπός τους είναι να τρέχει το Stadia σε όλες τις συσκευές Android και iOS. Αυτό θα συμβεί...σταδιακά και ειδικά για τις συσκευές iOS ίσως καθυστερήσουν λίγο εξαιτίας της εξάρτησης του Stadia από την τεχνολογία του Chrome.


Game of Thrones (TV series) - Page 7 - GameWorld.gr - Results from #60\n26 Feb 2014 21:56\t#140963 by SirLvr\nΉδη μια αύρα γαματοσύνης με χτύπησε. Πόσο παίζει να μας τρελάνει και αυτή τη σεζόν;\n28 Feb 2014 04:59\t#141111 by geololj\nΆστα να πάνε... Σαγονάκια στα πατωματάκια\n28 Feb 2014 10:30\t#141116 by jester\njester replied the topic: Game of Thrones (TV series)\ngeololj wrote: Άστα να πάνε... Σαγονάκια στα πατωματάκια\nΝα προσθέσω κι ένα ευτυχώς φίλε Γιώργο. Και εξηγώ...το Game of Thrones κατά τη γνώμη μου ξεκίνησε με μία πολύ δυνατή 1η σαιζόν, συνέχισε με μία σκοτεινή, ενδιαφέρουσα, αλλά και λίγο υποτονική 2η σαιζόν και μας άφησε πέρισυ με μία βαρετή (για τα γούστα μου) 3η σαιζόν, εξαιρουμένου του επεισοδίου με το γάμο. Κατά τ' άλλα πολύ κουβέντα, αρκετά ανούσια, και ποοοολύ περπάτημα.\nΘα μου πείτε, μη γκρινιάζεις jester, έτσι είναι και τα βιβλία. Σύμφωνοι, ωστόσο επειδή δεν τα έχω διαβάσει κρίνω μόνο το τηλεοπτικό κομμάτι και εκτιμώ ότι η σειρά στον 3ο κύκλο της έκανε "κοιλιά".\nΤώρα, όσον αφορά τα trailer της καινούριας σαιζόν, η αλήθεια είναι ότι βλέποντάς τα με έπιασε μια ανατριχίλα. Γίνεται πραγματικός χαμός, βλέπουμε ανατροπές, κεντρικούς χαρακτήρες δέσμιους, μεγάλους πλέον δράκους, whitewalkers...\nΠραγματικά ανυπομονώ να δω πως θα ξετυλιχθεί αυτό το κουβάρι στην οθόνη μας. Ελπίζω να μην απογοητευτούμε.\n28 Feb 2014 11:41\t#141121 by krabby\nΗ τρίτη σεζόν για κάποιον με πολεμικά γούστα δεν το χει ομολογουμένως. Για κάποιον που είναι πιο πολύ φίλος της ίντριγκας και του σκοτεινού η τρίτη είναι τρομερή με αποκορύφωμα το ένατο επεισόδιο που τα πισομαχαιρώματα ήταν κυριολεκτικά αμέτρητα! Αλλη ανάλυση δεν κάνω με τον φόβο του Spoiler... για όσους ξεκινούν τώρα της σειρά και διαβάζουν εδώ.\n28 Feb 2014 11:45\t#141123 by jester\nkrabby wrote: Η τρίτη σεζόν για κάποιον με πολεμικά γούστα δεν το χει ομολογουμένως. Για κάποιον που είναι πιο πολύ φίλος της ίντριγκας και του σκοτεινού η τρίτη είναι τρομερή με αποκορύφωμα το ένατο επεισόδιο που τα πισομαχαιρώματα ήταν κυριολεκτικά αμέτρητα!\nΠολεμικά ήταν νεκρή όντως ρε Χρήστο. Αλλά και σε θέματα ίντριγκας νομίζω ότι η 2η σαιζόν υπερείχε. Η 3η όπως έγραψα και παραπάνω είχε σίγουρα δολοπλοκίες, αλλά σπαταλούσε πολύ χρόνο κατά τη γνώμη μου σε συζητήσεις "μεταβατικού χαρακτήρα", κάτι που η 2ος κύκλος δεν έκανε, είχε καλύτερο ρυθμό. Καταλαβαίνω ότι και τα μεταβατικά κομμάτια είναι χρήσιμα για να προχωρά η ιστορία, αλλά σαν θεατή ένιωσα να με κουράζει η υπερέκθεσή μου σε αυτά.\n28 Feb 2014 11:48\t#141124 by tzoymtzoym\ntzoymtzoym replied the topic: Game of Thrones (TV series)\nΝομίζω ότι σε αυτή τη σαιζόν θα σταματήσει το πολύ περπάτημα. Εκτός και αν περιλάβουν τον τέταρτο τόμο εκτενώς. Που θα αρχίσει πάλι το περπάτημα\n28 Feb 2014 11:53\t#141125 by krabby\nΦίλε Jester μαζί σου....δεν διαφώνησα σε τίποτα δεν είπα και ότι ήταν η κορυφαία ίντριγκα απλά οκ ήταν αυτό ήταν τροφή για το σενάριο να καταλάβεις κάποια πράγματα και να είσαι έτοιμος για την τέταρτη όσο για το περπάτημα που αναφέρει ο tzoymtzoym μακάρι ..τι να πω..το περιμένουμε εδώ και seasons..... μας άφησε με ελπίδες τ τέλος της δεύτερης οι οποίες δεν εκπληρώθηκαν, πιθανότατα και χωρίς να έχω διαβάσει κάποιο βιβλίο λέω πως πρέπει να δυναμώσουν οι δράκοι για αν αρχίσει ο πόλεμος οπότε σοφή σεναριακά η καθυστέρηση όσο και αν κάνει κοιλιά η σειρά...άλλωστε εμείς κολλημένοι θα μείνουμε υποθέτω, εκεί που λες βαρέθηκα τσουπ...πετάγεται ένα dagger και αρχίζει η μάχη..\n28 Feb 2014 11:58\t#141126 by tzoymtzoym\nνομίζω ότι το game of thrones έχει μηχανισμούς rpg. Όσο πιο πολύ περπατάει ο χαρακτήρας ανεβάζει level. Επιπλέον παίρνει xp από τις γυμνές σκηνές. H kalisi που τα χει πετάξει όλα και έχει που περπατάει 3 σαιζόν έχει δράκους. Όλοι οι άλλοι κάνα λύκο στην καλύτερη.\n28 Feb 2014 12:03\t#141127 by krabby\nΝαι είναι και πέρα από την πλάκα σε μεγάλο βαθμό και πολλοί θεωρούν ότι έχει και ομοιότητες με τη σειρά elder scrolls...σε διάφορα σημεία!\n28 Feb 2014 15:10\t#141137 by Misfit\nMisfit replied the topic: Game of Thrones (TV series)\ntzoymtzoym wrote: νομίζω ότι το game of thrones έχει μηχανισμούς rpg. Όσο πιο πολύ περπατάει ο χαρακτήρας ανεβάζει level. Επιπλέον παίρνει xp από τις γυμνές σκηνές. H kalisi που τα χει πετάξει όλα και έχει που περπατάει 3 σαιζόν έχει δράκους. Όλοι οι άλλοι κάνα λύκο στην καλύτερη.\n....Ναι αλλα η Καλισι πεθαινει στο τελος του τεταρτου βιβλιου, ενω οι αλλοι συνεχιζουν!!!!\nΟΚ ΠΛΑΚΑ ΚΑΝΩ\nΤρελλή τρολιά, το ξερω αλλά δεν μπορεσα να αντισταθω Δεν εχω ιδεα τι γινεται μετα τον τριτο γύρο.\nΠαντως οπως σε καθε αριστουργημα, και στο GoT υπαρχουν επιρροες απο διαφορα αλλα εργα τεχνης, ειτε βιβλια είτε games. Το σημαντικο κατα την αποψη μου ειναι το νεο δημιουργημα να μην αντιγραφει απλα αλλά να προσθετει δικά του στοιχεια και ιδεες. Ο Martin το πετυχε αυτο...


Για την οικονομική κρίση φταίει η πανδημία... Φταίει;\nΆρθρο Φύλλο #1086 - Απρίλιος 2021 Μαθητές Προσεχώς στην Τάξη\nΈνα χρόνο τώρα αντιμετωπίζουμε στην καθημερινότητα μας τις συνέπειες της διαχείρισης της πανδημίας του κορονοϊού. Υπάρχει πολύ μεγάλη συζήτηση για το πως «η πανδημία χτύπησε την οικονομία και έχουμε κρίση ξανά», ακούμε συχνά πως «ενώ πήγαιναν όλα καλά ήρθε ο κορονοϊός και καταστραφήκαμε».\n1 Είναι όμως έτσι;\nΤη στιγμή που διαφήμιζαν τον τουρισμό ως έναν από τους πιο κερδοφόρους κλάδους (πριν τον κορονοϊό), η «Thomas Cook», το αρχαιότερο και ένα απ’ τα μεγαλύτερα ταξιδιωτικά πρακτορεία σ’ ολόκληρο τον κόσμο χρεοκόπησε αφήνοντας άνεργους χιλιάδες εργαζόμενους;\nΗ κρίση έρχεται από πολύ μακριά....\nΗ πρώτη οικονομική κρίση καταγράφεται το 1825, περίοδος που ο καπιταλισμός είχε αναπτυχθεί σημαντικά, αρχικά στην Αγγλία και μετά σε όλο τον κόσμο και τους τελευταίους 2 αιώνες κάθε 8, 10, 12 χρόνια ξαναεμφανίζεται το ίδιο φαινόμενο σε διάφορες χώρες αλλά και ταυτόχρονα σε όλες ανεξάρτητα από τα ιδιαίτερα χαρακτηριστικά των οικονομιών τους.\nΓια όλες αυτές τις κρίσεις δίνεται πάντα, στα βιβλία, στα κανάλια, σε αναλύσεις, ένας αντίστοιχος χαρακτηρισμός που - υποτίθεται – πως φανερώνει την αιτία της κάθε κρίσης!\nΦυσικά με αυτό τον τρόπο μένει αναπάντητο το ερώτημα: «Που οφείλεται η περιοδική εμφάνιση των οικονομικών κρίσεων τους τελευταίους δύο αιώνες;». Κάποιο ιδιαίτερο, «έκτακτο» γεγονός δε γίνεται να εμφανίζεται τυχαία συνεχώς και να έχει τις ίδιες επιπτώσεις στην οικονομία. Δεν είναι λογικό!\nΑυτό που δεν μας λέει κανείς είναι πως υπάρχει κάτι βαθύτερο που βρίσκεται πίσω από όλες αυτές τις ιδιαίτερες πλευρές της κάθε καπιταλιστικής κρίσης (οι οποίες φυσικά υπάρχουν και παίζουν σημαντικό ρόλο στον τρόπο εκδήλωσης, στη διάρκεια, στο βάθος, στο βαθμό συγχρονισμού και όλα τα άλλα χαρακτηριστικά της κάθε κρίσης). Άλλωστε, το ίδιο συνέβη και με την εμφάνιση της πανδημίας που επιτάχυνε την εκδήλωση της κρίσης.\n2 Η κρίση είναι του καπιταλισμού...! Είναι;\n«Οι αστοί προσεγγίζουν κάθε νέα κρίση ως μεμονωμένο φαινόμενο που εμφανίζεται για πρώτη φορά στον ορίζοντα της κοινωνίας και κατά συνέπεια αποδίδουν την εμφάνιση της σε γεγονότα, κινήματα και παράγοντες που είναι χαρακτηριστικοί ή φαίνονται να είναι χαρακτηριστικοί για την περίοδο που μόλις ολοκληρώθηκε μεταξύ του προτελευταίου και του τελευταίου κλονισμού. (..) Τα ιδιαίτερα χαρακτηριστικά κάθε νέας εμπορικής κρίσης δεν επιτρέπεται να επισκιάζουν τις πλευρές που είναι κοινές για όλες τις κρίσεις.»\nΓια να εντοπίσουμε όμως τις κοινές πλευρές όλων των κρίσεων από το 1825 έως και σήμερα πρέπει να κάνουμε ένα βήμα πίσω και να μελετήσουμε τι συμβαίνει την περίοδο που προηγείται του ξεσπάσματος της κρίσης, που φαινομενικά όλα λειτουργούν κανονικά για τον καπιταλισμό....\nΤι σημαίνει να λειτουργούν όλα κανονικά για τον καπιταλισμό;\nΣημαίνει να αυξάνεται η παραγωγή, δηλαδή να παράγεται όλο και περισσότερος πλούτος από την εργατική τάξη, αλλά οι καπιταλιστές να είναι οι μόνοι που κερδίζουν από αυτό!\nΤα πάντα στον κόσμο που ζούμε, στον καπιταλισμό, είναι εμπορεύματα.\nΔηλαδή τα πάντα φτιάχνονται για να πουληθούν και να αγοραστούν με χρήματα. Από τα μακαρόνια, το smartphone έως την Υγεία και την Παιδεία!\nΠώς παράγονται τα εμπορεύματα;\nΟ άνθρωπος παράγει τα πάντα. Όμως, όχι ο καθένας μόνος του. Οι άνθρωποι παράγουν τα πάντα, ως κρίκοι μιας αλυσίδας.\nΤο πιο σημαντικό, βέβαια, εμπόρευμα στον καπιταλισμό είναι η εργατική δύναμη, δηλαδή η ικανότητα για εργασία!\nΟ εργαζόμενος άνθρωπος για να παράξει, πρέπει να εργαστεί. Αλλά μπορεί να εργαστεί μόνο για τον καπιταλιστή, όχι για τον εαυτό του. Γιατί; Οι κεραίες και τα δίκτυα, τα καράβια και τα ναυπηγεία, τα χαλυβουργεία και οι δρόμοι, οι μηχανές και οι εγκαταστάσεις, όλα τα μέσα με τα οποία παράγουν οι εργαζόμενοι δεν ανήκουν σ’ αυτούς, αλλά στους καπιταλιστές, σε μια μικρή μειοψηφία!\nΌσο περισσότερο, λοιπόν, οι καπιταλιστές εκμεταλλεύονται τους εργαζομένους τους (πχ με μείωση του μισθού, πιο πολλές ώρες δουλειάς, όχι διάλειμμα κ.λπ), τόσο περισσότερο θα κερδίζουν!\nΓια ποιό σκοπό παράγονται τα εμπορεύματα;\nΟι καπιταλιστές, με το δικαίωμα που τους δίνει το ότι έχουν στα δικά τους χέρια ό,τι χρειάζεται για να παραχθεί κάτι, «αγοράζουν» την ικανότητα του ανθρώπου για εργασία και βάζουν σε κίνηση την παραγωγή. Πουλάνε για να κερδίζουν. Και μάλιστα όχι απλά να κερδίζουν, αλλά να κερδίζουν περισσότερα απ’ όσα κέρδιζαν πριν και συνεχώς όλο και πιο πολύ.\nΘέλουν να παραχθούν όλο και πιο γρήγορα, όλο και πιο φθηνά, όλο και πιο πολλά εμπορεύματα γιατί αν δεν το κάνουν αυτοί, θα το κάνει ο ανταγωνιστής τους! Αυτή η σκέψη καθορίζει το πως, που, πότε και σε τι ποσότητα θα παραχθεί το οτιδήποτε, και όχι οι ανάγκες των ανθρώπων. Όπως καταλαβαίνουμε προκύπτει με αυτό τον τρόπο τεράστια αναρχία στην παραγωγή εμπορευμάτων.\nΤι άλλο περίεργο συμβαίνει όταν η οικονομία αναπτύσσεται;\nΣε αυτή τη φάση, λοιπόν, που παράγεται τέτοια τεράστια ποσότητα εμπορευμάτων κάθε είδους, οι καπιταλιστές το πάνε ένα βήμα παραπέρα και επενδύουν, γιατί παραμένει ο μεταξύ τους ανταγωνισμός.\nΣε τι; Σε νέους, ανώτερους τεχνολογικά τρόπους παραγωγής των εμπορευμάτων με σκοπό να βγάζουν περισσότερα και πιο γρήγορα. Όμως, στον καπιταλισμό οι ανώτερες τεχνολογίες που εφαρμόζονται στην παραγωγική διαδικασία συνεπάγονται μία σχετική μείωση του αριθμού των εργαζομένων. Όπως, ήδη γνωρίζουμε εμείς, τα κέρδη των καπιταλιστών δεν προέρχονται από τα μηχανήματα αλλά από την ολοένα και μεγαλύτερη εκμετάλλευση των εργαζομένων. Δηλαδή, μπορεί πρόσκαιρα να κερδίζουν αλλά όταν αργά ή γρήγορα αυτές τις ανώτερες τεχνολογίες τις μάθουν ή και τις εξελίξουν οι ανταγωνιστές τους, τελικά το κέρδος τους πέφτει. Όταν όμως αυτή η μείωση του κέρδους ξεπεράσει ένα όριο, τότε ο καπιταλιστής προτιμά να μην ρίχνει τα χρήματα του στην παραγωγή και «να τα κρατάει στην άκρη», αφού και να τα ρίξει θα έχει μικρό ή και μηδαμινό κέρδος, ίσως και ζημιά.\nΠοιος τα αγοράζει όλα αυτά τα εμπορεύματα;\nΦυσικά οι άνθρωποι! Το θέμα, βέβαια είναι πως ενώ παράγονται ολοένα και περισσότερα εμπορεύματα, όλο και λιγότεροι μπορούν να τα καταναλώσουν. Ας σκεφτούμε ότι όλοι αυτοί που δουλεύουν στα μεγάλα εργοστάσια τροφίμων ίσα ίσα μπορούν και καλύπτουν τα έξοδα για τα ψώνια τους στο σούπερ μάρκετ, οι εργαζόμενοι στα τηλεφωνικά κέντρα πληρώνουν τεράστια ποσά για τους λογαριασμούς του τηλεφώνου τους, οι εργαζόμενοι στη βιομηχανία φαρμάκου πολλές φορές αδυνατούν να αγοράσουν φάρμακα για τις οικογένειές τους, οι οικοδόμοι ενώ χτίζουν πόλεις ολόκληρες με το ζόρι πληρώνουν το ενοίκιο του σπιτιού τους.\nΌλες αυτές οι περίεργες αντιφάσεις είναι συνέπεια της βασικής αντίφασης του καπιταλισμού: Πολλοί παράγουν - λίγοι κερδίζουν από την δουλειά των πολλών! Τη στιγμή που οξύνονται τόσο πολύ αυτές οι αντιφάσεις που «δεν πάει άλλο» ξεσπούν οι κρίσεις.\nΜια κοινωνία που έχει για κινητήρια δύναμη το κέρδος, έχει και μια μόνιμη αχίλλειο πτέρνα!\nΣτη σημερινή κοινωνία λοιπόν, τα εργοστάσια, τα φορτηγά και τα καράβια μπαίνουν σε κίνηση επειδή υπάρχει κέρδος για τους καπιταλιστές. Τα εμπορεύματα παράγονται για να πουληθούν. Αν δεν κερδίζει ο καπιταλιστής περισσότερα από πριν σημαίνει ότι δεν υπάρχει νόημα να μπει η παραγωγή σε κίνηση. Τότε τα εργοστάσια είναι άχρηστα κουφάρια. Τα πλοία βουλιάζουν παρατημένα στη θάλασσα. Τα φορτηγά και οι κεραίες δεν έχουν λόγο ύπαρξης. Τα πορτοκάλια σαπίζουν και πετιούνται.\nΤότε όσο πλούτο κι αν έχει δημιουργήσει η κοινωνία, όσα κεφάλαια και αν έχει ο καπιταλιστής στα χέρια του, όσα κι αν έχει μαζέψει από τη δουλειά των εργαζόμενων, δεν ξέρει τι να τα κάνει. Του είναι άχρηστα χαρτιά.\nΜια τεράστια υπερσυσσώρευση κερδών και κεφαλαίων που μένουν στο ράφι, που ο καπιταλιστής δεν έχει πού να τα ρίξει για να του φέρουν περισσότερα κέρδη. Οι καπιταλιστές φτάνουν τότε σε ένα αδιέξοδο. Αφού οι καπιταλιστές έχουν στα χέρια τους την παραγωγή, μαζί φτάνει σε ένα αδιέξοδο και η ίδια η παραγωγή.\nΤότε ξεσπάνε οι κρίσεις!\nΚαι για αυτό οι κρίσεις είναι καπιταλιστικές!\nΞέρετε ποια είναι η αφορμή της οικονομικής κρίσης;\nΘα γελάσετε. Η αφθονία. Μάλιστα.\nΒουνά μαζεύτηκαν τα αγαθά κι οι άνθρωποι πεθαίνουν απ’ την πείνα.\nΣτην Βραζιλία ρίχνουν τον καφέ στα ποτάμια.\nΣτον Καναδά και στην Αμερική καίνε ολόκληρα βουνά από σιτάρι.


Ο μικρός σκάουτερ...: Ντροπή στις οπαδικές αθλητικές εφημερίδες\nΝτροπή στις οπαδικές αθλητικές εφημερίδες\nΗ κατάσταση με αυτές τις εφημερίδες, και δεν αναφέρομαι σε όλες, μόνο στις καθαρά οπαδικές, έχει ξεφύγει από κάθε έλεγχο. Δεν αναφέρομαι στα διάφορα επίθετα και παρατσούκλια που "βγάζουν" για να πικάρουν τους αντιπάλους (ξέρετε, πελάτες, κούλα, ολυμπιακάκι, λαγοί κλπ) αλλά για τα σημερινά τους πρωτοσέλιδα, τα οποία όλα είναι, και συγγνώμη για την έκφραση, για τα σκουπίδια.\nΌπως όλοι γνωρίζετε, η εθνική ομάδα γυναικών του πόλο κατέκτησε το χρυσό μετάλλιο στο παγκόσμιο πρωτάθλημα. Τα κορίτσια του Μορφέση κατάφεραν μετά από χρόνια προσπάθειας να ανέβουν στο ψηλότερο σκαλί του βάθρου, γεμίζοντας με περηφάνεια όλους τους Έλληνες. Οι αθλήτριες αυτές παρά τις αντιξοότητες (για να συμμετάσχουν πήραν άδεια άνευ αποδοχών, ούτε στην Ουγκάντα δεν γίνεται αυτό) και κατάφεραν να κερδίσουν τη γηπεδούχο Κίνα.\nΣύσσωμος ο-ουδέτερος-αθλητικός τύπος ασχολήθηκε με το κατόρθωμα των αθλητριών μας, εφημερίδες όπως η Sportday, Goal, Εξέδρα και διάφορες άλλες ανεξάρτητες, φιλοξένησαν στο εξώφυλλο τους σαν κεντρικό θέμα το μικρό θαύμα που συντελέστηκε στη Σανγκάι. Βέβαια, υπήρχαν και κάποιες εφημερίδες οι οποίες κρίνανε πιο χρήσιμο και πιο σκόπιμο να αναλώσουν το κεντρικό τους θέμα ασχολούμενες με...ονοματολογία.\nΔείτε ένα προς ένα τα πρωτοσέλιδα των καθαρά οπαδικών εφημερίδων, δεν χρειάζεται να αναφέρω ονόματα, όλοι ξέρετε ποιες είναι. Με ελάχιστες εξαιρέσεις, οι οποίες αποφάσισαν να βάλουν διπλό κεντρικό θέμα με ονοματολογία και για την εθνική πόλο, οι υπόλοιπες αρκέστηκαν σε μία απλή αναφορά, βάζοντας το θέμα αυτό σε ένα μικρό πλαίσιο στο κάτω μέρος της φυλλάδας. Αλλά το χειρότερο απ'όλα; Μία από αυτές έκανε το άλλο θεϊκό: Ανέφερε τις παίκτριες που ανήκουν στην ομάδα που υποστηρίζουν, που αποτέλεσαν μέλη της εθνικής!\nΘεωρητικά, οι εθνικές ομάδες αποτελούν την ελίτ των αθλητών μιας χώρας. Όλος ο κόσμος αφήνει κατά μέρος τις διάφορες οπαδικές του απόψεις και όλοι ενώνονται για να στηρίξουν την ομάδα της πατρίδας τους. Στο 2004 όλοι μας, Ολυμπιακοί, Παναθηναϊκοί, Αεκτζήδες, Παοκτζήδες, Αρειανοί, φίλοι του Ηρακλή, της Λάρισας, του Πιερικού, της Δόξας Δράμας, του ΌΦΗ, της Δόξας Γκύζη, του Ασπρόπυργου, όλοι ανεξαιρέτως αφήσαμε κατά μέρος την ομάδα που υποστηρίζουμε και όλοι μας αναγνωρίσαμε την προσπάθεια των 23 της Πορτογαλίας.\nΟλυμπιακοί πανηγύρισαν το γκολ του Καραγκούνη, Παοκτζήδες τα γκολ του Χαριστέα, Παναθηναϊκοί ένιωθαν περήφανοι που έβλεπαν τον Δέλλα να καθαρίζει στα μετόπισθεν και τον Νικοπολίδη να κάνει σημαντικές επεμβάσεις. Όλοι μας είχαμε αποτινάξει τις οπαδικές παρωπίδες και υποστηρίζαμε τους παίκτες της εθνικής. Και τώρα, η φυλλάδα αυτή κάθεται και κάνει διαχωρισμούς. Και μετά αναρωτιώμαστε γιατί είμαστε της πλάκας στις διάφορες αθλητικές διοργανώσεις. Να γιατί!\nΕίναι ντροπή αυτό που συμβαίνει και απορώ που δεν έχει βγει κόσμος να τους "κράξει", και άσχημα, διότι αυτό τους αρμόζει, αυτές οι εφημερίδες ξεκάθαρα αποτελούν μέρος του προβλήματος της αθλητικής βίας στη χώρα μας λόγω του ύφους και των ηχηρών εκφράσεων που χρησιμοποιούν. Αφήστε δε, που είμαστε μόλις 10 εκατομμύρια κόσμος και έχουμε τις περισσότερες αθλητικές εφημερίδες στην Ευρώπη. Στην Ισπανία ζήτημα να έχουν συνολικά το 1/4 και ο πληθυσμός της είναι τετραπλάσιος της Ελλάδας, για να μην πω παραπάνω.\nΜπράβο στα κορίτσια μας! Σας ευχαριστούμε για τη χαρά που μας δώσατε και όλοι ευχόμαστε να συνεχίσετε το ίδιο καλά και ακόμα καλύτερα!\nΑναρτήθηκε από Μικρός Σκάουτερ στις 3:26 μ.μ.\nΎπνος 1 Αυγούστου 2011 - 1:58 μ.μ.\nΝαι,το είδα και ΄γω αυτό που λες και αναρωτήθηκα.Ασχολούμαστε όλο το καλοκαίρι με έναν Σάντσεζ,έναν Σισέ και έναν Γκουντιονσεν.Όλες η αθλ.εφημερίδες μιλάνε για τρία άτομα.Νομίζεις φίλε Σκάουτερ,οτι αν τα κορίτσια είχαν πχ φτάσει ως τα προημιτελικά θα τους έδινε κανείς συμασία;Ουδείς.\nΚαι για αυτό που λές για την εθνική,αν είχαμε βγεί παγκόσμοιοι πρωταθλητές στην μπάλα ή στο μπάσκετ θα ήταν όλος ο κόσμος στο δρόμο και θα είχαν κάψει απ΄τη χαρά τους τη μισή ελλάδα.Και τι στοίχημα βάζεις οτι αρκετοί ΕΛΛΗΝΕΣ που άκουσαν/είδαν για το γεγονός αυτό απάντησαν «Και μένα τι με νοιάζει;» ή ακόμη χειρότερα «Ποιος ασχολείτε με αυτές εδώ πήρα Γιέστε/Ζεκά/Γκουντιονσον/Λαζάρ...»\nΟ Μικρός Σκάουτερ 1 Αυγούστου 2011 - 2:11 μ.μ.\nΔυστυχώς Ύπνε έχεις δίκιο. Και εγώ όταν έμαθα ότι έφτασαν στα προημιτελικά δεν ασχολήθηκα ιδιαίτερα (βέβαια εγώ πόλο δεν παρακολουθώ καθόλου, δεν μου αρέσει καθόλου), απλά είπα μπράβο στα κορίτσια. Αλλά καθίστε λίγο, χρυσό έφεραν, μία ομάδα που έχει τεράστια προβλήματα οικονομικής φύσης, που δεν χαίρει της εκτίμησης του κόσμου (γενικά οι γυναίκες αθλήτριες δεν αντιμετωπίζονται το ίδιο θετικά με τους άντρες), δεν αξίζουν ένα πρωτοσέλιδο τουλάχιστον; Εγώ αν είχα εφημερίδα, μία μία θα τις έπιανα και θα τους έπαιρνα συνέντευξη. Αν είναι δυνατόν δηλαδή, να ασχολούμαστε με τον Σάντσες τον Ζεκά τον Γκούντγιονσεν τον Μίτσελ και το κάθε όνομα που πλασάρουν οι μάνατζερ και να μην δώσουμε λίγη λάμψη στα κορίτσια που μας έκαναν περίφανους. Και πιο κατάπτυστη είναι η εφημερίδα που έκανε διάκριση στις αθλήτριες επειδή ανήκουν στο σωματείο που διάκεινται φιλικά. Ντροπής πράγματα. Καλό το ποδόσφαιρο αλλά ας δώσουμε και λίγο προσοχή και αλλού...\nΎπνος 1 Αυγούστου 2011 - 4:28 μ.μ.\nΚαταρχάς,ούτε ΄γω είπα οτι παρακολουθώ φανατικά πόλο απλώς έκατσα και είδα λίγο τον ημιτελικό και τον τελικό.Έχεις δίκιο με αυτά που λές.Και από όλους τους ποδοσφαιριστές-μεταγραφικά πρόσεξες κάτι;Κανείς δεν είναι έλληνας!\nΑς αφήσουμε λίγο τις ομάδες και αυτό το μυαλό που έχουμε όλοι «Οι Έλληνες είναι άμπαλοι» και ας συγκεντρωθούμε να φτιάξουμε αξιόλογες εθνικές ομάδες,σε όλα τα σπόρ,μέχρι και στο πινκ πονκ που λέει ο λόγος.Τα κορίτσια βγήκα πρώτα στον κόσμο και βγαίνει εφημερίδα που κυκλοφορεί σε όλη την Ελλάδα και λέει «Παγκόσμιες αυτή,αυτή,αυτή και η τάδε του Ταδε».Δηλαδή οι άλλες που ανήκουν στον άλλο σύλλογο δεν είναι ελληνίδες;;;\nΟ Μικρός Σκάουτερ 1 Αυγούστου 2011 - 7:46 μ.μ.\nΑκριβώς Ύπνε, αυτή ή οπαδική νοοτροπία είναι που καταστρέφει τα πάντα. Διότι αν ο πρόεδρος φέρει τον π.χ Χριστοπουλολουλοδάκη (τυχαίο όνομα) δεν νομίζω ότι ο κόσμος θα χαρεί ενώ αν φέρει τον Ριέρα, ή τον Μπουμσόνγκ ή τον Γκούντγιονσεν θα κάνει πάρτι. Να θυμίσω ωστόσο, πως οι τρεις σπουδαιότεροι ξένοι που έχουν παίξει στην Ελλάδα ήταν παγκοσμίως άγνωστοι: Σαβέφσκι, Τζόρτζεβιτς, Βαζέχα.\nΣτο πινγκ-πονγκ έχουμε διακρίσεις και ένα πολύ καλό παίκτη, τον Κρέανγκα.\nΎπνος 1 Αυγούστου 2011 - 7:55 μ.μ.\nΧαχαχαχα δεν το εννούσα με το πίνκ πονκ έτσι το είπα!Ευχαριστώ πάντως για την ενημέρωση :P\nΟ Μικρός Σκάουτερ 2 Αυγούστου 2011 - 1:52 μ.μ.


Μικρό προβάδισμα στον ΣΥΡΙΖΑ από δύο δημοσκοπήσεις - ΤΑ ΝΕΑ\ntanea.gr > Πολιτική > Μικρό προβάδισμα στον ΣΥΡΙΖΑ από δύο δημοσκοπήσεις\nΜικρό προβάδισμα στον ΣΥΡΙΖΑ από δύο δημοσκοπήσεις\nTANEA Team 13 Απριλίου 2013 | 11:06\nΣτήθος με στήθος αναμετριούνται μεταξύ των ψηφοφόρων τα κόμματα της ΝΔ και του ΣΥΡΙΖΑ σύμφωνα με δύο δημοσκοπήσεις που δημοσιεύονται σήμερα Σάββατο σε δύο εφημερίδες.\nΣε μέτρηση της Pulse RC για την εφημερίδα «6ΜΕΡΕΣ», ο ΣΥΡΙΖΑ προηγείται με 0,5% (20% έναντι 19,5% της ΝΔ), ενώ σε δημοσκόπηση της εταιρείας Metrisi για την εφημερίδα «Παραπολιτικά», το κόμμα της αξιωματικής αντιπολίτευσης αποσπά ποσοστό 21,5% έναντι 21,1% που καταλαμβάνει η Νέα Δημοκρατία.\nΣυγκεκριμένα, στη μέτρηση της Pulse RC , ο ΣΥΡΙΖΑ αποσπά ποσοστό 20%, η ΝΔ 19,5, το ΠΑΣΟΚ 7%, οι Ανεξάρτητοι Έλληνες 5%, η Χρυσή Αυγή 12%, η ΔΗΜΑΡ 3,5%, το ΚΚΕ 5%, ενώ «άλλο» κόμμα επιλέγει το 5,5% των ερωτηθέντων.\nΣτην πρόθεση ψήφου με αναγωγή επί των έγκυρων ψηφοδελτίων, ο ΣΥΡΙΖΑ προηγείται της ΝΔ με 23% έναντι 22,5%.\nΣτην ίδια έρευνα, «καταλληλότερος για Πρωθυπουργός» εμφανίζεται ο Αντώνης Σαμαράς (30%), ενώ ο Αλέξης Τσίπρας αποσπά ποσοστό 22%.\nΠάντως, το 44% των ερωτηθέντων απάντησε «κανένας από τους δύο».\nΕπίσης, το 66% κρίνει ότι τα πράγματα στην Ελλάδα κινούνται σε λάθος κατεύθυνση, ενώ το 61% θεωρεί βέβαιο ένα κούρεμα καταθέσεων στη χώρα, όπως αποφασίστηκε και για την Κύπρο.\nΣτη δημοσκόπηση της εταιρείας Metrisi για την εφημερίδα «Παραπολιτικά», στην πρόθεση ψήφου ο ΣΥΡΙΖΑ αποσπά ποσοστό 21,5%, η ΝΔ 21,1%, το ΠΑΣΟΚ 6,2%, η Χρυσή Αυγή 9,2%, οι Ανεξάρτητοι Έλληνες 5,5%, το ΚΚΕ 5,4% και η ΔΗΜΑΡ 5,6%.\nΣτο ερώτημα εάν θεωρείται πιθανό το κούρεμα των καταθέσεων στην Ελλάδα, «σίγουρα/μάλλον ναι» απαντά το 71,3% των ερωτηθέντων.\nΣτο ερώτημα περί καταλληλότερου Πρωθυπουργού, ο Αντώνης Σαμαράς προηγείται με 40,2%, ακολουθεί ο «κανένας» με 31,6% και τρίτος είναι ο Αλέξης Τσίπρας με 25%.\nΤέλος, το 30,7% των ερωτηθέντων δηλώνει ότι συμφωνεί με το ενδεχόμενο επιστροφής στη δραχμή, έναντι ποσοστού 57% που διαφωνεί.\nΔεν έχει ιερό και όσιο Τουρκία : Νέα NAVTEX για έρευνες του Oruc Reis ανοιχτά της Ρόδου


Επανέναρξη στις 29 Ιουνίου στην Super League 2 - 03/06 17:39 : aek365\nΤετάρτη 03 ΙΟΥΝ 2020 - 17:39 0 ΣΧΟΛΙΑ\nΣτο σημερινό Διοικητικό Συμβούλιο αποφασίστηκε να επανεκκινήσει το πρωτάθλημα της Super League 2 στις 29 Ιουνίου. Χανιά και Λεβαδειακός ήταν από τις ομάδες που ήθελαν να ξεκινήσει το πρωτάθλημα νωρίτερα, στις 22 Ιουνίου, ενώ ο Απόλλων Σμύρνης στις 5 Ιουλίου. Ο Πλατανιάς από την μεριά του ήθελε οριστική διακοπή, αλλά το αίτημά του μειοψήφισε.\nΚάπως έτσι, οι ομάδες πλέον αρχίζουν τις προπονήσεις τους και τα τεστ, ακολουθώντας το υγειονομικό πρωτόκολλο της κυβέρνησης και βάζουν πλώρη για επανεκκίνηση. Βέβαια, επειδή η ημερομηνία για το restart έχει πάει αρκετά πίσω, αλλά φαντάζει δύσκολο τελικά να μην έχουμε σέντρα. Με την Super League 2, πάντως, ποτέ δεν μπορείς να είσαι σίγουρος.\nΤέλος, αξίζει να σημειωθεί πως τις επόμενες ημέρες θα υπάρξει συνάντηση της Super League 2 με τον υφυπουργό αθλητισμού, Λευτέρη Αυγενάκη, αλλά και την ΕΠΟ. Φυσικά, θα τα πούνε και με την ΕΡΤ για το θέμα των τηλεοπτικών δικαιωμάτων και τα χρήματα που εκκρεμούν να λάβουν οι ομάδες, με δύο δόσεις να απομένουν.